Chloe-Lesleigh Tryon (gebore 25 Januarie 1994), is 'n Suid-Afrikaanse vrouekrieketspeler. Sy speel vir Suid-Afrika in al die formate van die spel. In haar debuut vir Suid-Afrika, 'n Internasionale Twintig20 teen die Wes-Indiese Eilande in die 2010 Vrouewêreldbeker Twintig20, het sy twee paaltjies in haar eerste beurt geneem. In dieselfde wedstryd word sy die eerste en enigste vrouekrieketspeler om 'n paaltjie te neem met die eerste bal van haar loopbaan in vroue-T20I. Sy het saam met Suné Luus die rekord opgestel vir die hoogste 6de paaltjie vennootskap ooit in die geskiedenis van vroue-EDI (142 lopies). http://www.cricinfo.com/ci/content/player/453370.html. http://www.cricinfo.com/wwt202010/engine/current/match/412704.html. "Records | Women's Twenty20 Internationals | Bowling records | Wicket with first ball in career | ESPN Cricinfo". Cricinfo. Besoek op 2017-07-20. "1st ODI: Ireland Women v South Africa Women at Dublin, Aug 5, 2016 | Cricket Scorecard | ESPN Cricinfo". Cricinfo. Besoek op 2017-07-14. "Records | Women's One-Day Internationals | Partnership records | Highest partnerships by wicket | ESPN Cricinfo". Cricinfo. Besoek op 2017-07-14. Wikimedia Commons het meer media in die kategorie Chloe Tryon.


Meat Loaf (gebore Marvin Lee Aday; 27 September 1947 - 20 Januarie 2022) was 'n Amerikaanse musikant, sanger, akteur en vervaardiger.


Soemi (Oekraïens: Суми; Russies: Сумы) is 'n stad in noordoostelike Oekraïne met ongeveer 295 duisend inwoners (2001). Die stad is ook die administratiewe sentrum van die Soemi-oblast. Soemi, wat aan die Pselrivier geleë is, is in 1652 deur Kosakke gestig. Celle, Duitsland Lublin, Pole Belgorod, Rusland lublin.eu (pl) Hierdie artikel is ’n saadjie. Voel vry om Wikipedia te help deur dit uit te brei.


Nicole Eggert (gebore 13 Januarie 1972) is 'n Amerikaanse aktrise. Sy is bekend vir haar rolle in die rolprent The Haunting of Morella (1990) en in die televisiereekse Charles in Charge (1984) en Baywatch (1989). 1986: Omega Syndrome 1990: The Haunting of Morella 1990: Grandpa 1995: The Demolitionist 1995: Secret Sins 1997: Pink as the Day She Was Born 1997: The Price of Kissing 1998: Siberia 2000: Submerged 2004: What Lies Above 2006: Cattle Call 1982: T.J. Hooker 1984: Charles in Charge 1989: Baywatch 1992: Home Fires 2000: F.Y.E! 2012: Oprah: Where Are They Now? 1993: Blown Away 1995: Amanda & the Alien 1996: Frequent Flyer 2000: Murder Seen 2000: Sexiest Bachelor in America Pageant 2003: Devil Winds 2003: Wall of Secrets 2003: Decoys: Behind the Scenes 2006: Lightspeed 2007: Holiday Switch 2008: A Christmas Proposal 2008: Past Lies 2009: Phantom Racer 2010: Turbulent Skies 1992: The Double 0 Kid 1993: Just One of the Girls 2006: Dead Lenny 2009: Nicole Eggert Is Back in Baywatch 2014: F.L.U.I.D. Aradillas, Elaine (8 Maart 2010).


Die Venusmandje (Euplectella aspergillum) behoort tot die filum Porifera (sponse) en die klas Hexactinellidae (glassponse). Die skeletnaalde bestaan uit kieselsuur. Deur die groei van skeletnaalde kry die geraamte dikwels die aansien van 'n traliewerk. Hierdie spesie word tot 100 cm groot en leef op 'n diepte van 100 tot 5 000 meter. Die epidermis is 'n sintium.


West Texas Intermediate (WTI), ook bekend as Texas-ligsoet, is 'n graad van ruolie wat as 'n maatstaf by die bepaling van oliepryse gebruik word. Hierdie graad word as ligte ruolie beskryf weens sy relatief lae digtheid, en as soet weens sy lae swawelinhoud. Dit is die onderliggende kommoditeit van New York Mercantile Exchange (NYMEX) se olietermynkontrakte. Die prys van WTI word gewoonlik in nuusberigte oor oliepryse aangegee, tesame met die prys van Brent-ruolie van die Noordsee. Ander belangrike oliegrade is Doebai-ruolie, Oman-ruolie, Oerale-olie, en die OPUL-verwysingsmandjie. WTI is ligter en soeter (bevat minder swawel) as Brent-ruolie en aansienlik ligter en soeter as Doebai- en Oman-ruolie. Die prys van West Texas Intermediate-ruolie (WTI) vir lewering in Mei 2020 word op Maandag, 20 April 2020 negatief weens 'n tekort aan bergingsruimte. Die tekort aan bergingsruimte word toegeskryf aan 'n ineenstorting in aanvraag weens die voortslepende koronaviruspandemie en aan 'n prysoorlog tussen die olieprodusente Rusland en Saoedi-Arabië.


Jennifer Joanna Aniston (geb. 11 Februarie 1969) is ’n Amerikaanse aktrise, vervaardiger en sakevrou. Sy is die dogter van die akteur John Aniston en aktrise Nancy Dow. Aniston is in Sherman Oaks in Los Angeles, Kalifornië, gebore as die dogter van twee akteurs. Haar pa, John, is Grieks en ’n boorling van Kreta, en haar ma, Nancy Dow, is in New York-stad gebore. Aniston het twee halfbroers. As kind het Aniston vir ’n rukkie saam met haar ouers in Griekeland gewoon. Hulle het daarna na Pennsilvanië verhuis en later na New York. Haar ouers is geskei toe sy nege jaar oud was. Haar pa is veral bekend vir sy rol as Victor Kiriakis in die sepie Days of Our Lives, wat hy in 1985 geskep het. Aniston het internasionaal bekend geraak danksy haar rol as Rachel Green in die gewilde TV-sitkom Friends (1994–2004), waarvoor sy ’n Emmy, Golden Globe en Screen Actors Guild Award gewen het. Die karakter was baie gewild en is erken as een van die 100 beste vrouekarakters op Amerikaanse TV.


Anna Karenina (Russies: Анна Каренина [ˈanːə kɐˈrʲenʲɪnə]) is 'n boek deur die Russiese skrywer Leo Tolstoi wat in 1878 uitgegee is. Dit word allerweë as een van die beste romans nóg beskou. Die boek vertel die verhaal van 'n getroude vrou, Anna Karenina, wat op 'n jong weermagoffisier verlief raak. Die verhaal is onder andere in 1935, 1948, 1997 en 2012 verfilm. Die roman verskyn van 1873 tot 1877 as 'n opvolgverhaal in die tydskrif Roesski Wjestnik ("Russiese Boodskapper"), totdat Tolstoi rusie met die uitgewer, Michail Katkof, aangaande gebeure in die laatste deel kry. Om dié rede is die volledige werk vir die eerste keer in 1878 in boekvorm gepubliseer. Anna Karenina word algemeen as 'n hoogtepunt in realistiese fiksie gesien en Tolstoi het dit as sy eerste regte roman beskou. Daar word algemeen aanvaar dat die karakter van Anna op Maria Hartung (1832–1919), die oudste dogter van die Russiese digter Aleksander Poesjkin, gebaseer is. Tolstoi het haar per geleentheid ontmoet, waarna hy Poesjkin se prosa begin lees het en oor haar gefikseer het.


Nostalgie is ’n sentimentele gemis na die verlede, gewoonlik na ’n tydperk of plek met ’n persoonlike verbintenis van geluk. Die woord is afgelei van die Griekse νόστος nóstos, "tuiskoms", en ἄλγος álgos, "pyn". Dit is deur ’n 17de-eeuse mediese student uitgedink om die gevoelens te beskryf van Switserse huursoldate wat in ander lande geveg het. Nostalgie is in die vroeë moderne tyd as ’n mediese toestand, ’n soort melancholie, beskou en het ’n belangrike term in die romantiek geword. Dit word verbind met ’n verlange na die verlede, sy eienskappe, moontlikhede en gebeure – veral die "goeie ou dae" of ’n "gelukkige kindertyd". Wetenskaplike geskrifte handel hoofsaaklik oor nostalgie wat mense se persoonlike lewe betref en is geskryf na aanleiding van die gevolge van nostalgie wat in studies teweeggebring is. Reuk en gevoel is sterk opwekkers van nostalgie omdat hierdie stimulusse eerste deur die amigdala, waar emosies in die brein geleë is, beweeg. Dié herinneringe is gewoonlik aan belangrike gebeure in die verlede, mense vir wie ’n mens omgegee het en plekke waar tyd deurgebring is.


'n Nieverwisselbare item (NVI) (Engels: non-fungible token - NFT) is 'n spesiale soort kriptografiese item of bewys (token) wat iets unieks voorstel; nieverwisselbare items is dus nie onderling uitruilbaar nie. Dit is in teenstelling met kripto-geldeenhede soos bitcoin, en baie netwerk- of hulpbron bewyse wat vervangbaar van aard is. Nieverwisselbare items word gebruik om verifieerbare digitale skaarsheid te skep, sowel as digitale eienaarskap, en die moontlikheid van bate-uitruilbaarheid op verskeie platforms te skep. NVI's word in verskeie spesifieke toepassings gebruik wat unieke digitale items soos kripto-kuns, digitale versamelstukke en aanlyn-speletjies benodig. Kuns was 'n vroeë gebruiker vir NVI's, en die blokketting in die algemeen, vanweë die vermoë om bewys te lewer van egtheid en eienaarskap van digitale kuns wat andersins die potensiaal vir massa-reproduksie en ongemagtigde verspreiding van kuns via die internet gehad het. In Februarie 2021 begin 'n opgewondenheid toe die Amerikaanse digitale kunstenaar Beeple se werk "Everydays. The first 5000 days" die eerste NVI-kunswerk word wat in een van die grootste veilingshuise Christie's gelys word.


The Silmarillion is 'n boek wat gebaseer is op tekste deur J.R.R. Tolkien. Dit is saamgestel en geredigeer in 1977, vier jaar na sy dood, deur sy seun Christopher Tolkien. Die titel verwys na 'n drietal juwele, die Silmarille, gemaak deur die elf Fëanor. Hierdie boek beskryf onder meer die oorsprong van die Middelaarde en hoe boosheid in die wêreld gekom het. Die tydsraamwerk dek die eerste drie tydperke van die wêreld en die skepping wat dit voorafgegaan het. Die Silmarillion is eintlik nie een boek nie, maar 'n samestelling van verskeie boeke: Ainulindalë (die skeppingsverhaal), Valaquenta (die verhaal van die Valar), Quenta Silmarillion (die verhaal van die Silmarille), Akallabêth (die val van Númenor) en Oor die Ringe van Mag en die Derde Era. Die eerste boeke Ainulindalë en Valaquenta beskryf die skepping van die Ainur deur Ilúvatar en die musiek wat hulle vir hom maak. Deur hul musiek neem die wêreld vorm aan, waarin sommige van die Ainur, die Valar in afdaal. Die geskiedenis van Middelaarde word oorheers deur die voortslepende stryd met die bose Vala Melkor (ook bekend as Morgoth).


Anna Eleanor Roosevelt (11 Oktober 1884 – 7 November 1962) was 'n Amerikaanse politikus, diplomaat en aktivis. Sy was ook die eggenote van Franklin D. Roosevelt, die President van die Verenigde State. Sy is die Eerste Dame wat nog die langste in die rol gedien het as gevolg van haar man se vier termyne as president. Sy was ook Amerika se afgevraadigde na die Verenigde Nasies van 1945 tot 1952. Wikimedia Commons het meer media in die kategorie Eleanor Roosevelt. Hierdie artikel is ’n saadjie. Voel vry om Wikipedia te help deur dit uit te brei.


Die jaar 1880 was 'n skrikkeljaar wat volgens die Gregoriaanse kalender op 'n Donderdag begin het. Dit was die 80ste jaar van die 19de eeu n.C. In teenstelling met gewone jare het die jaar 366 dae en 'n 29 Februarie gehad. Henry James publiseer sy tragedie/komedie Washington Square. Die Gewere-oorlog begin in Basoetoeland. 12 Februarie – Ermelo in Oos-Transvaal word tot landdrosdistrik verklaar. 24 Junie – Eerste uitvoering van O Canada, later die volkslied van Kanada, by die Congrès national des Canadiens-Français. 11 November – Die Bezuidenhout-affêre, weerstand teen buitensporige Britse belasting. 8 Desember – Die Paardekraal-volksvergadering vind plaas in die nou Krugersdorp. 16 Desember – Transvaal verklaar onafhanklikheid en eerste skote van die Eerste Vryheidsoorlog word in Potchefstroom gevuur. 20 Desember – Eerste Vryheidsoorlog: Die Slag van Bronkhorstspruit vind plaas. 26 Januarie – Douglas MacArthur, 'n generaal in die Amerikaanse Weermag († 1964). 23 Februarie – Ida Darling, Amerikaanse aktrise († 1936). 8 Maart – Elsie van Broekhuizen, Suid-Afrikaanse predikantsvrou en kleindogter van Paul Kruger († 1945).


Salzburg (Duits: [ˈzaltsbʊɐ̯k], luister (hulp·inligting)) is 'n deelstaat van die land Oostenryk. Dit beslaan 'n oppervlakte van 9 538 km² en het 'n bevolking van 7 156 in 2018 gehad. Die deelstaat Salzburg grens aan die deelstate Tirol in die weste, Opper-Oostenryk in die noordooste, Stiermarke in die ooste, Karintië in die suidooste en Oos-Tirol in die suide. In die suidweste grens dit aan Italië (Suid-Tirol) en in die noordweste aan Duitsland (Beiere). Salzburg is die hoofstad en met 'n bevolking van 153 377 (2017) die grootste stad van Salzburg. Die deelstaat, wat oor 'n lang tydperk in die politieke spanningsveld tussen Beiere en Oostenryk gestaan het, het sy oorsprong in die gelyknamige bisdom wat in 696 met die stigting van die Sint Pieter-klooster (Stift St. Peter) – tans die oudste bestaande abdy in die Duitse taalgebied – en die vroueklooster op die Nonnberg deur Sint Rupert van Salzburg (omstreeks 650–718) gevestig is. As aartsbisdom het Salzburg vanaf 798 tot die middelpunt van die Beierse kerkprovinsie ontwikkel.


Die Slag van Adoea (Engels: Adowa; Italiaans: Adua) het op 1 Maart 1896 plaasgevind tussen Ethiopië en Italië naby die dorp Adoea, Ethiopië, in Tigray. Dit was die bepalende slag van die Eerste Italiaans-Abessiniese Oorlog. Teen die einde van die negentiende eeu was Afrika opgedeel tussen die verskillende Europese magte, met die uitsondering van Liberië aan die weskus van Afrika en die antieke deur land omringde koninkryk van Ethiopië. Ethiopië grens aan die strategiese Horing van Afrika. Italië, 'n relatiewe nuweling tot die koloniale stormloop om Afrika, wat slegs oor die arm Eritrea en Somalië beheer gehad het, het beplan om sy invloed uit te brei deur Ethiopië te verower. Sodoende sou Italië 'n landbrug tussen sy twee Afrika kolonies skep. Na aanvanklike Italiaanse militêre oorwinnings het die Ethiopiese magte teen die einde van 1895 Italiaanse buiteposte begin bedreig en het die twee magte 'n dooiepunt in Tigray bereik. Teen laat Februarie 1896 was voorrade aan beide kante grootliks uitgeput. Na druk van die Italiaanse regering gee Generaal Oreste Baratieri, die Italiaanse bevelvoeder, opdrag dat die Italiaanse mag gedurende die nag van 29 Februarie nader aan die Ethiopiese stellings moet beweeg.


Ebola of Ebola hemorragiese koors is 'n ernstige menslike siekte wat deur die ebolavirus veroorsaak word. Die siekte veroorsaak 'n hoë sterftesyfer en daar is geen spesifieke behandeling of medisyne teen die virus beskikbaar nie. Die siekte is skaars en kom tipies in die vorm van plaaslike uitbrekings in lande in Sentraal-Afrika voor. Die naam ebola kom van die gelyknamige rivier in die Kongo waar 'n uitbraak in 1976 plaasgevind en ebola vir die eerste keer erken en bewys is. Die siekte word deur kontak met die bloed of liggaamlike vloeistowwe van 'n besmette dier (tipies ape of vrugtevlermuise) opgedoen. Dit word nie natuurlik deur die lug oorgedra nie. Daar word geglo dat vrugtevlermuise die virus versprei sonder om self daardeur beïnvloed te word. Sodra menslike besmetting voorkom, kan die siekte verder tussen mense versprei. Manlike oorlewendes kan die siekte vir byna twee maande daarna deur semen oordra. Ten einde 'n diagnose te maak, moet ander siektes met soortgelyke simptome soos malaria, cholera en ander virale hemorragiese koors eers geëlimineer word. Bloedmonsters kan dan vir virale teenliggaampies, virale RNS, of vir die virus self getoets word om die diagnose te bevestig.


Kirof-oblast (Russies: Ки́ровская о́бласть, Kirofskaja oblast) is ’n deelgebied van Rusland. Dit lê in die Wolga- Federale Distrik en die hoofstad is Kirof. Die oblast het volgens die Russiese sensus van 2010 altesaam 1 341 312 inwoners. Kirof-krai is op 7 Desember 1934 gestig. Dit is op 5 Desember 1936 in die Kirof-oblast omskep ná die aanvaarding van die Sowjetse grondwet van 1936. Op 30 Oktober 1997 het Kirof saam met die oblaste Astrakhan, Moermansk, Oeljanofsk en Jaroslawl ’n magdelingsooreenkoms met die federale regering gesluit waarvolgens outonomie aan hulle toegeken is. Die ooreenkoms is op 24 Januarie 2002 afgeskaf. Die grondslag van die krai se natuurlike hulpbronne is woude (meestal naaldbome), fosfaat, rots, veen en pelse. Daar is groot neerslae veen en niemetaalagtige minerale: kalksteen, vrugbare kleigrond, sand en gruis. Die gebied is ryk aan minerale bronne en terapeutiese modder. Nizhnejifkino is ’n dorp met ’n oord waarheen mense van oor Rusland kom vir behandeling en rus. Die streek se 19 753 riviere is altesaam 66 650 km lank. Die grootste deel van die streek word beslaan deur die Wjatkarivierbekken.


Dolby Atmos is 'n nuwe driedimensionele omringklank-tegnologie wat in April 2012 deur Dolby Laboratories ingevoer is en naas gewoonlike oudiokanale gebruik maak van twee nuwe konsepte: oudio-voorwerpe en plafon-luidsprekers. In 'n Dolby Atmos-klankstelsel is klank nie beperk tot kanale nie, maar kan - waar nodig - op 'n spesifieke manier vry beweeg in 'n driedimensionele ruimte om die luisteraar te omhul. Alle groot Hollywood-rolprentateljees het die nuwe formaat as standaard aanvaar, net soos meer as 3 200 rolprentteaters wêreldwyd. Dolby Atmos was aanvanklik slegs op kommersiële rolprentteaters gemik, maar intussen is 'n aangepaste weergawe ook vir privaat tuisteaterstelsels beskikbaar en word Blu-ray- en UHD Blu-ray-skywe met Dolby Atmos-klankbane vervaardig. Gewilde flieks soos La La Land en Blade Runner 2049 asook televisiereekse soos HBO se Game of Thrones (vanaf seisoen 5) word van dié omringklankformaat voorsien (in tuisteaterstelsels sonder Dolby Atmos-dekodeerders en plafonluidsprekers word die klankbaan as Dolby TrueHD verwerk). Dolby Atmos-omringklank word ook deur aanlynverskaffers van televisie-programme aangebied soos Netflix, VUDU en Maxdome.


Die FSB (voormalige KGB) is die binnelandse intelligensiediens van Rusland. FSB staan vir Federale Veiligheidsdiens van die Russiese Federasie (Федеральная служба безопасности Российской Федерации: Federalnaja sloezjba bezopasnosti Rossijskoi Federatsii). Die diens beveg onder meer korrupsie, terrorisme en georganiseerde misdaad. Die FSB is in 1995 gestig as opvolger van die FSK (Federale Teenintelligensiediens), wat weer op sy beurt die KGB in 1991 vervang het. In 1995 het die FSB ook groter bevoegdhede gekry, wat hom byna net soveel mag gee as wat die destydse KGB gehad het. Sy hoofkwartier is op Loebjanka-plein in Moskou, net soos dié van die KGB. Tussen Julie 1998 en Augustus 1999 was Wladimir Poetin, tot 7 Mei 2008 president van die land, hoof van die FSB. Die hoof sedert 2008 is Aleksandr Bortnikof. Die FSB oefen steeds ’n betekenisvolle invloed op die vinnig groeiende ekonomie van die Russiese Federasie uit, en ’n groot aantal hoof- uitvoerende beamptes van belangrike Russiese ondernemings is voormalige lede en medewerkers van die FSB.


Ursula Gertrud von der Leyen (Duitse uitspraak: [ˈʊʁzula fɔn deːɐ̯ ˈlaɪən]; gebore Albrecht, 8 Oktober 1958 in Brussel, België) is 'n Duitse politikus en sedert 1 Desember 2019 president van die Europese Kommissie. Sy het van Desember 2013 tot Julie 2019 as Minister van Verdediging van Duitsland gedien. Von der Leyen is lid van die sentraalregse Christelik Demokratiese Unie (CDU) en is die eerste vrou in Duitsland om die amp van Minister van Verdediging te bekleë. Sy is ook die eerste vroulike president van die Europese Kommissie. Daniel Boffey (16 Julie 2019). "Ursula von der Leyen elected first female European commission president". The Guardian (in Engels). Geargiveer vanaf die oorspronklike op 6 Desember 2019. Besoek op 16 Julie 2019. Matina Stevis-Gridneff (16 Julie 2019). "Ursula von der Leyen, Dark Horse Candidate, Wins Top E.U. Job". The New York Times (in Engels). Geargiveer vanaf die oorspronklike op 14 Mei 2020. Besoek op 16 Julie 2019. Alex Barker en Mehreen Khan (17 Julie 2019). "What to expect from President von der Leyen".


'n Hektaar is 'n meeteenheid van oppervlakte, gelyk aan 10 000 vierkante meter, wat veral gebruik word om grondgebied te meet. 'n Vierkant van een hektaar se sye is 100 meter lank (1 hektometer). Die naam hektaar kom van die Griekse voorsetsel hekto vir 100 en die eenheid aar. 'n Hektaar is 100 are of 'n vierkante hektometer. Die aar was die basiseenheid vir oppervlakte en was een van die oorspronklike vyf eenhede van die metrieke stelsel wat in 1795 deur die Franse opgestel is. Nóg die aar nóg die hektaar vorm deel van die moderne SI-stelsel; die gebruik van hektaar word egter steeds toegelaat en die eenheid word presies gedefinieer deur basiseenhede in die SI-stelsel. Simbool: ha 1 ha = 100 a = 1 hm² = 0,01 km² = 10 000 m² = 100 meter × 100 meter. Die hektaar word algemeen gebruik in baie lande, veral gebiede wat grondbeplanning en -bestuur behels soos landbou, bosbou, en stadsbeplanning. Dit is veral nuttig waar vierkante meter omslagtig en onnodig presies sou wees. In die VSA en Kanada word die akker (acre) oor die algemeen steeds in soortgelyke gevalle gebruik.


Hawer (Avena sativa) is 'n spesie van graan wat gegroei word vir sy saad, wat onder dieselfde naam bekend staan (gewoonlik in die meervoud, in teenstelling met ander graankos en pseudograankos). Terwyl hawer geskik is vir menslike gebruik as hawermout en hawermelk, een van die mees algemene gebruike is as veevoer. Hawer hou verband met laer bloedcholesterol wanneer dit gereeld verbruik word. Whitehead A, Beck EJ, Tosh S, Wolever TM (2014). "Cholesterol-lowering effects of oat β-glucan: a meta-analysis of randomized controlled trials". Am J Clin Nutr. 100 (6): 1413–21. doi:10.3945/ajcn.114.086108. PMC 5394769. PMID 25411276. Hierdie artikel is ’n saadjie. Voel vry om Wikipedia te help deur dit uit te brei.


Pablo Schreiber (gebore 26 April 1978) is 'n Amerikaanse akteur en vervaardiger. Hy is bekend vir sy rolle in die rolprente Bubble Boy (2001), 13 Hours (2016), en Den of Thieves (2018), en in die televisiereeks Orange Is the New Black (2013). 2001: Bubble Boy 2003: The Mudge Boy 2004: Invitation to a Suicide 2008: Favorite Son 2012: Allegiance 2014: After 2014: Fort Bliss 2014: Preservation 2016: 13 Hours 2017: All Summers End 2017: Traces 2017: Big Bear 2017: Thumper 2018: Den of Thieves 2018: Beast of Burden 2019: The Devil Has a Name 2011: Lights Out 2011: A Gifted Man 2013: Orange Is the New Black 2013: Ironside 2015: The Brink 2017: American Gods 2005: Into the Fire 2016: Operation: 13 Hours Premiere 2018: The Making of 'Den of Thieves' Pablo Schreiber in die Internet-rolprentdatabasis


Caligula (31 Augustus 12 – 24 Januarie 41) was die derde Romeinse keiser van 37 tot 41. Hy was die seun van Germanicus en het Tiberius opgevolg. Hy is bekend vir sy uiterste gewelddadigheid, wreedheid en waansin. Eintlik is sy naam Gaius. "Caligula" (verkleinwoord van caliga, die enkelvoudsvorm van caligae, soldatestewels) is 'n bynaam wat die soldate hom gegee het toe hy 'n seuntjie was, maar nie gebruik is toe hy keiser was nie. Moderne geskiedkundiges (soos Gibbons) het hom onder dié naam bekendgestel, maar vandag praat hulle eerder van Gaius. Lys van Romeinse keisers HAT Taal-en-feitegids, Pearson, Desember 2013, ISBN 978-1-77578-243-8 Hierdie artikel is ’n saadjie. Voel vry om Wikipedia te help deur dit uit te brei.


'n Meerjarige plant is 'n saadplant wat meer as een keer tydens sy lewe kan bloei, en langer as twee jaar leef. Sommige meerjarige plante bloei eers na 'n paar jaar vir die eerste keer. Meeste bome en struike is meerjarige plante. Plante wat net vir een jaar leef word eenjarige plante genoem, terwyl plante wat twee jaar leef tweejarige plante genoem word. Hierdie artikel is ’n saadjie. Voel vry om Wikipedia te help deur dit uit te brei.


Austin Butler (gebore 17 Augustus 1991) is 'n Amerikaanse akteur. Hy is bekend vir sy rolle in die rolprent Aliens in the Attic (2009) en in die televisiereekse Ruby & the Rockits (2009), Arrow (2012), en The Shannara Chronicles (2016). 2009: Aliens in the Attic 2015: The Intruders 2009: Ruby & the Rockits 2012: Arrow 2013: The Carrie Diaries 2016: The Shannara Chronicles 2018: Tell Me a Story 2010: Betwixt 2010: 7 Secrets with Miranda Cosgrove 2011: The Bling Ring 2012: Intercept 2009: Aliens in the Attic: Lights, Camera, Aliens 2009: Aliens in the Attic: Meet the Zirkonians 2009: Aliens in the Attic: The Ashley Encounters 2011: Sharpay's Fabulous Adventure Austin Butler in die Internet-rolprentdatabasis Austin Butler op Twitter


Doug McClure (11 Mei 1935 – 5 Februarie 1995) was 'n Amerikaanse akteur. Hy was bekend vir sy rolle in die rolprente Beau Geste (1966) en Maverick (1994), en in die televisiereekse The Virginian (1962) en Barbary Coast (1975). 1962: The Devil's Children 1962: The Brazen Bell 1964: The Lively Set 1965: Shenandoah 1966: Beau Geste 1967: The King's Pirate 1967: The Longest Hundred Miles 1968: Nobody's Perfect 1969: Backtrack! 1973: Die blutigen Geier von Alaska 1974: The Land That Time Forgot 1974: Adventure in Ventana 1975: The Bananas Boat 1976: At the Earth's Core 1977: The People That Time Forgot 1978: Warlords of the Deep 1980: Humanoids from the Deep 1981: Firebird 2015 AD 1982: The House Where Evil Dwells 1994: Maverick 1957: Men of Annapolis 1960: Checkmate 1960: Overland Trail 1962: The Virginian 1971: The Golddiggers 1972: Search 1975: Barbary Coast 1981: The Fall Guy 1985: The Star Games 1987: Out of This World 1971: The Birdmen 1971: The Death of Me Yet 1971: Terror in the Sky 1972: The Judge and Jake Wyler 1972: Playmates 1973: Death Race 1973: Shirts/Skins 1975: Satan's Triangle 1978: Wild and Wooly 1979: The Rebels 1980: Nightside 1983: Strange Companions 1992: Sleazemania on Parade Doug McClure in die Internet-rolprentdatabasis


Clay Aiken (gebore 30 November 1978) is 'n Amerikaanse akteur en regisseur. Hy is bekend vir sy rolle in die televisiereekse The View (1997), American Idol (2002), en The Apprentice (2004). 2005: Paid to Play 1997: The View 2002: American Idol 2003: Head 2 Toe 2004: The Apprentice 2004: Gimme the Mike 2005: The Standard 2006: The Megan Mullally Show 2006: Walmart Soundcheck 2006: American Idol Rewind 2014: Temple Talk 2003: An American Idol Christmas 2003: Fromage 2003 2003: AFI Life Achievement Award: A Tribute to Robert De Niro 2004: E! 101 Most Starlicious Makeovers 2004: AFI's 100 Years... 100 Songs: America's Greatest Music in the Movies 2004: Christmas in Rockefeller Center 2005: Dear Santa 2008: The Thanksgiving Day Parade on CBS 2005: Disneymania in Concert 2010: Clay Aiken: Tried & True Live! Clay Aiken in die Internet-rolprentdatabasis Aiken, Clay. Learning to Sing: Hearing the Music in Your Life. (2004) p. 56, ISBN 1-4000-6392-2


Benedict Saul McCarthy (gebore op 12 November 1977 in Kaapstad), bynaam Benni McCarthy, is 'n voormalige professionele Suid-Afrikaanse sokkerspeler. Hy het as aanvaller vir verskeie sokkerklubs en die Suid-Afrikaanse nasionale sokkerspan gespeel. McCarthy het ook vir twee seisoene onder kontrak by AFC Ajax gespeel. McCarthy is nie vir die finale span van 23 spelers wat op 1 Junie 2010 aangekondig is vir die 2010 Wêreldbeker-groep gekies nie omdat hy na bewering oorgewig en nie fiks was nie. Later is beweer dat hy vroue in sy hotelkamer in Sandton getrakteer het en dat die afrigter, Carlos Parreira, besluit het om hom uit die span te laat. "List of Players under Written Contract Registered Between 01/02/2010 and 28/02/2010" (PDF) (in Engels). The Football Association. Geargiveer (PDF) vanaf die oorspronklike op 4 Oktober 2018. Besoek op 7 Maart 2010. "Premier League Player Profile" (in Japannees). Premier League. Geargiveer vanaf die oorspronklike op 1 Oktober 2012. Besoek op 4 April 2011. "World Cup 2010: Benni McCarthy dropped by South Africa" (in Engels).


Die edelhert (Cervus elaphus) is een van die grootste spesies Hertagtiges. Dit kom in Europa, die Kaukasus, Klein-Asië, Iran, dele van Wes-Asië en Sentraal-Asië voor en is die enigste takbokspesie wat ook in Afrika voorkom: in die Atlasgebergte tussen Marokko en Tunisië. Die edelhert is na ander streke ingevoer, soos Australië, Nieu-Seeland, Peru, Uruguay, Chili en Argentinië. Edelherte is herkouers met vier maagkamers en ewehoewiges met ’n ewe getal tone aan elke poot. Volgens genetiese studies is die dier eintlik ’n spesiegroep pleks van ’n enkele spesie, hoewel betwis word hoeveel spesies die groep insluit. Die naby verwante maar effens groter Amerikaanse elk of wapiti van Noord-Amerika en Asië is eers as ’n subspesie van die edelhert beskou, maar vorm nou ’n afsonderlike spesie. Die moontlike voorvader van alle edelherte, insluitende die wapiti, het in Sentraal-Asië ontstaan. Hoewel edelherte in ’n stadium skaars was in dele van Europa, was hulle nooit naby uitsterwing nie. Bewaringspogings, veral in Brittanje, het gelei tot ’n toename in getalle, terwyl getalle steeds in streke soos Noord-Afrika afneem.


Oliver Dillon (gebore 11 April 1998) is 'n Engelse akteur. Hy is bekend vir sy rolle in die televisiereekse My Friends Tigger & Pooh (2007), Waybuloo (2009), The Sparticle Mystery (2011), en Raa Raa the Noisy Lion (2011). 2007: My Friends Tigger & Pooh 2009: Waybuloo 2011: The Sparticle Mystery 2011: Raa Raa the Noisy Lion 2012: The Mad Bad Ad Show 2018: Robozuna 2008: My Friends Tigger & Pooh's Friendly Tails 2010: Super Duper Super Sleuths Oliver Dillon in die Internet-rolprentdatabasis


Die Zagwe-dinastie of Zague-dinastie (Ge'ez: ዛጔ ሥርወ መንግሥት) was ’n monargale dinastie wat min of meer in die vroeë Middeleeue verskyn en in die huidige Noord-Ethiopië regeer het. Die hoofstad was Lalibela. Die dinastie het oor groot dele van die gebied regeer, van omstreeks 900 tot 1270, toe die laaste Zagwe-koning, Za-Ilmaknoen, dood is in ’n veldslag teen die magte van die Abessiniese koning Jekoeno Amlak. Die naam van die dinastie kom vermoedelik van die antieke Ge'ez-frase Ze-Agau, "teenstander", met verwysing na Mara Takla Haimanot, die stigter van die dinastie. Zagwe se bekendste koning was Gebre Mesqel Lalibela, wat die erkenning kry vir die bou van die monolitiese kerke van Lalibela. Volgens David Buxton het die gebied onder die direkte heerskappy van die Zagwe-konings "moontlik die hooglande van die moderne Eritrea en die hele Tigray ingesluit en suidwaarts gestrek tot by Waag, Lasta en die Wollo-provinsie en van daar weswaarts tot by die Tanameer". Anders as onder die latere heersers van Ethiopië, meen die Ethiopiese historikus Taddesse Tamrat, is broers deur broers opgevolg onder die Zagwe-dinastie, geskoei op die Agau-wette van erfenis.


Voor die kerstening van Germaanssprekende Europa het die Wicca’s of Haegtesse (Hekse) hoë aansien in die gemeenskap geniet. Alhoewel die Hekse of Wicca’s geliefde en gesiene persone was, was hulle ook omstrede. Die rede hiervoor is dat hulle beide wit- en swart magie beoefen het. Die doel van wit magie is om siektes te genees en mense te beskerm teen onheil (positiewe kragte). Die doel van swart magie is om teëstanders of opponente te na te kom (negatiewe kragte). In die volksmand is onder die term heks altyd 'n vrou verstaan. Mans is as towenaars beskou. Volgens die ou Germaanse- en Keltiese geloof het “Heilige Vroue” gedien as skakel tussen die mens en die goderyk en hekse het in hierdie kategorie geval. Onder die term heks is ook verskillende groepe vroue verstaan, bekend as Wicca's, vroedvroue, Wyse Vroue, Witwywe, Seidkona's, Wolva's, Disas, Matrone en Gefjons. Hierdie vroue was die psigoloë, dokters, adviseurs, waarsêers, toekomsvoorspellers, ens., in die gemeenskap. Met die koms van die Christendom na Europa


IMAX is ’n stelsel hoëresolusiekameras, -filmformate, -projektors en -teaters wat daarvoor bekend is dat hulle baie groot skerms gebruik met ’n aspekverhouding van 1,4:1, asook steil stadiontipe sitplekvloere. Graeme Ferguson, Roman Kroitor, Robert Kerr en William C. Shaw was die medestigters van wat die IMAX Corporation sou word (dit is in September 1967 as Multiscreen Corporation, Limited gestig). Hulle het die eerste IMAX-projeksiestandaarde in die laat 1960's tot vroeë 1970's in Kanada begin. Anders as gewone projektors word die film horisontaal gewys sodat die beeld se breedte groter is as die breedte van die film. Toe IMAX bekend gestel is, was dit ’n radikale verandering in die rolprentbedryf. Die effens geboë skerm was sewe verdiepings hoog (~23 m, met die hoogste een wat byna 36 m hoog was.) Die steilte van die sitplekvloer en ’n klankstelsel wat die stelsels in die gewone teaters van destyds ver oortref het, het gesorg vir ’n kykervaring soos min. In die dekades daarna het IMAX ontwikkel om stereoskopiese "3D"-rolprente te vertoon, wat in Januarie 1998 ingestel is, en daarna digitale rolprente.


Tanniene (of tannoïede) is 'n klas polifenoliese organiese verbindings met 'n bitter, sametrekkende smaak wat met proteïene en verskillende ander organiese verbindings, insluitend aminosure en alkaloïede, bind en 'n ligte rooibruin neerslag vorm. Tanniene het molekulêre massa wat wissel van 500 tot 20 000 Da. Die Engelse term tannin (van Anglo-Normandiese tanner, van Middeleeuse Latynse tannare en tannum wat "eikebas" beteken) verwys na die gebruik van eikebome en ander bas in die looiery van diervelle en -huide. Die term tannien word wyd toegepas op enige groot polifenoliese verbinding wat voldoende hidroksiel- en ander geskikte groepe bevat (soos karboksiele) om sterk komplekse met verskillende makromolekules te vorm. Die tannienverbindings kom wyd voor in baie plantsoorte, waar hulle 'n rol speel in die beskerming teen roofdiere, as plaagdoders en kan help om die groei van plante te reguleer. Die sametrekkende smaak van die tanniene veroorsaak die droë en pikante gevoel in die mond na die inname van onryp vrugte, rooiwyn of tee. Die verandering (chemiese omskakeling) van tanniene in plante met verloop van tyd speel 'n belangrike rol by die bepaling van oestye.


Sisqó (gebore 9 November 1978) is 'n Amerikaanse akteur en komponis. Hy is bekend vir sy rolle in die rolprente Rush Hour (1998), Nutty Professor II: The Klumps (2000), Get Over It (2001), en Don Jon (2013). 1998: Rush Hour 2000: Nutty Professor II: The Klumps 2001: Get Over It 2001: 24 Hrs. With Sisqo 2002: Snow Dogs 2013: Don Jon 2000: Sisqó's Shakedown 2014: The Breakfast Club 2001: Annie Goes to Hollywood 2001: Untitled Sisqo Project 2001: Teen Choice Presents: Teenapalooza 2013: The Sisqo Kid 1996: Dru Hill: In My Bed 1996: Dru Hill: Tell Me 1997: Dru Hill: Never Make a Promise 1997: Dru Hill: 5 Steps 1998: Mýa Feat. Noreaga & Raekwon: Movin' Out 1998: Mýa Feat. Dru Hill: It's All About Me 1998: Mýa Feat. Silkk the Shocker: Movin' On 1998: Dru Hill: How Deep Is Your Love 1998: Mya & Sisqo: It's All About Me 1999: Dru Hill: These Are the Times 1999: Dru Hill Feat.


John Waters (gebore 22 April 1946) is 'n Amerikaanse akteur, skrywer, en regisseur. Hy is bekend vir sy rolle in die rolprente Hairspray (1988), Cry-Baby (1990), Pecker (1998), en Seed of Chucky (2004). 1968: Eat Your Makeup 1969: Mondo Trasho 1970: Multiple Maniacs 1972: Pink Flamingos 1974: Female Trouble 1975: Lady Divine 1976: Edith's Shopping Bag 1977: Desperate Living 1981: Polyester 1985: Divine Waters 1988: Hairspray 1989: Homer and Eddie 1990: Cry-Baby 1994: Serial Mom 1998: Pecker 1998: Divine Trash 2000: Cecil B. DeMented 2004: Seed of Chucky 2004: A Dirty Shame 2004: Plagues and Pleasures on the Salton Sea 2005: That Man: Peter Berlin 2005: Midnight Movies: From the Margin to the Mainstream 2006: This Filthy World 2007: Hairspray 2007: Here's Looking at You, Boy 2008: Guest of Cindy Sherman 2008: The Wild World of Ted V. Mikels 2012: Of Dolls and Murder 2013: A Life in Dirty Movies 2015: Seed Money: The Chuck Holmes Story 2015: Kiddie Flamingos 2016: Cult Queen Mary Woronov from Warhol to Corman 2016: Whatever Happened to Gelitin 2017: Queercore: How to Punk a Revolution 2017: Sickies Making Films Mugworth At the Video Store Where Is My Needle?!


Viola Davis (gebore 11 Augustus 1965) is 'n Amerikaanse aktrise en vervaardiger. Sy is bekend vir haar rolle in die rolprente Doubt (2008), The Help (2011), Fences (2016), en Suicide Squad (2016). 1998: Miss Apprehension and Squirt 2002: Solaris 2005: Black Theater Today: 2005 2006: The Architect 2008: Doubt 2008: Nights in Rodanthe 2010: Eat Pray Love 2010: Beyond Babyland 2011: The Help 2012: Wonot Back Down 2013: Prisoners 2013: The Disappearance of Eleanor Rigby: Him 2013: Beautiful Creatures 2013: The Disappearance of Eleanor Rigby: Her 2014: Get on Up 2014: The Disappearance of Eleanor Rigby: Them 2015: Blackhat 2015: Lila & Eve 2016: Fences 2016: Suicide Squad 2016: Custody 2018: Widows 2018: The Harlem Poet Untitled Barbara Jordan Biopic Troupe Zero The Personal History of Rachel DuPree Sonata Untitled Harriet Tubman Project Small Great Things Girls Like Us I Almost Forgot About You The Woman King 2000: City of Angels 2004: Century City 2006: Laws of Chance 2007: Traveler 2009: In Character With... 2011: A Poem Is... 2014: How to Get Away with Murder 2014: Variety Studio: Actors on Actors 2017: American Koko 1998: The Pentagon Wars 2002: Father Lefty 2005: Jesse Stone: Stone Cold 2006: Jesse Stone: Night Passage 2006: Jesse Stone: Death in Paradise 2006: Life Is Not a Fairytale: The Fantasia Barrino Story 2007: Fort Pit 2009: La noche de los Oscar 2014: Thank God It's Thursday on ABC 2017: XQ Super School Live The Zipcoders 2009: Doubt: Stage to Screen 2009: Doubt: The Cast of Doubt 2010: Boston Days and Spanish Knights 2015: Blackhat: On Location Around the World 2015: Blackhat: Creating Reality Viola Davis in die Internet-rolprentdatabasis Viola Davis op Twitter


Sarah Alexander (gebore 3 Januarie 1971) is 'n Engelse aktrise en skryfster. Sy is bekend vir haar rolle in die rolprent Stardust (2007) en in die televisiereekse Smack the Pony (1999), Coupling (2000), en Green Wing (2004). 1994: Seaview Knights 1999: The New Adventures of Pinocchio 2007: Stardust 1984: Alas Smith & Jones 1993: Chris Cross 1997: Jonathan Creek 1999: Smack the Pony 2000: Coupling 2000: The Strangerers 2001: Dr. Terrible's House of Horrible 2002: Look Around You 2004: Green Wing 2004: The Worst Week of My Life 2006: Teachers. 2007: The Peter Serafinowicz Show 2008: Mutual Friends 2009: All the Small Things 2012: Me and Mrs Jones 2015: Undercover 2015: Marley's Ghosts 2004: 2003 TV Moments 2004: Perfect Strangers 2005: Bruce Forsyth's Comedy Heroes 2005: War of the Worlds: UK Premiere Special 2011: Faculty 2015: 2,000 Tattoos, 40 Piercings and a Pickled Ear 2015: We're Doomed!


Nancy is 'n stad en munisipaliteit in die Franse gewes Grand Est en die prefektuur (hoofstad) van die département Meurthe-et-Moselle. Die stad was die eertydse politieke hoofstad van die Hertogdom Lotaringe, tot met die hertogdom se aansluiting by Frankryk in 1766. As gevolg van stedelike groei het Nancy en die kleiner omliggende dorpe mettertyd saamgesmelt, en hulle vorm deesdae die stadsgebied Groter Nancy. Die bevolking van Groter Nancy was 434 000 inwoners in 2008, waarvan 106 000 binne die oorspronklike stadsperke van Nancy gewoon het. Nancy is langs die Meurthe rivier in die Noord-Ooste (le Grand Est) van Frankryk geleë, in die suide van die département Meurthe-et-Moselle, en in die middel van die gewes Lotaringe. Hy bevind hom op die kruispunt van twee groot vervoerroetes: die Noord-Suid roete Brussel-Luxemburg-Metz-Nancy-Lyon-Marseille, en die Oos-Wes roete tussen Parys en Straatsburg. Nancy en 19 kleiner dorpies vorm die stadsgebied Groter Nancy. Hierbinne word Nancy deur die dorpe Maxéville, Malzéville, Saint-Max, Laxou, Tomblaine, Viller-lès-Nancy, Vandoeuvre-lès-Nancy en Jarville-la-Malgrange omring.


Mateusz Morawiecki (gebore 20 Junie 1968) is 'n Poolse politikus, historikus en ekonoom en sedert Desember 2017 die eerste minister van Pole. Hy dien voorheen in die kabinet van eerste minister Beata Szydło as adjunkpremier, minister van finansies, en minister van ontwikkeling. Voor sy politieke loopbaan het Morawiecki 'n uitgebreide sakeloopbaan, waartydens hy onder andere voorsitter van die Bank Zachodni WBK van 2007 tot en met sy verkiesing tot die Sejm in 2015 was. Morawiecki word gebore in Wrocław as seun van die dissident en natuurkundige Kornel Morawiecki, wat in die jare 1982-1992 leier was van die ondergrondse beweging Strydende Solidariteit (Solidarność Walcząca) en later herhaaldelik aan presidentsverkiesings deelgeneem het. In die jare tagtig raak die jonge Morawiecki ook self aktief in die ondergrondse verset en word hy, mede vanweë die aktiwiteite van sy vader, veelvuldig gearresteer. Na hoërskool studeer hy van 1987 tot 1992 geskiedenis aan die Universiteit van Wrocław. In 1995 behaal hy 'n diploma in Besigheidsadministrasie aan die Ekonomiese Universiteit van Wrocław. Daarnaas volg hy postdoktorale opleiding aan die universiteite van Hamburg en Basel, asook aan die Northwestern-universiteit in die Verenigde State.


David Vincent is 'n Amerikaanse akteur. David Vincent in die Internet-rolprentdatabasis David Vincent op Twitter David Vincent op Facebook


Lambert van Spoleto (*omtrent 876 - † 15 Oktober 898) die seun van Guido (Wido) van Spoleto wat in 891 as eerste nie-Karolinger keiser geword het. Lambert is op 30 April 892 deur pous Formosus tot medekeiser gesalf en na sy pa se dood (herfs 894) het die jong Lambert self keiser geword. Sy ma, die weduwee Ageltrud het saam met hertog Guido IV van Spoleto die hertogdom Benevento op die Bisantyne verower en dit het 'n bedreiging vir mag van die pous beteken. Formosus het die Karolinger Arnolf van Karintië, koning van die Oos-Frankiese Ryk, om hulp gevra en in Februarie 896 het hy Rome op Ageltrud verower. Die pous het hom (teen)keiser gekroon, maar hy het skielik siek geword en hom na die noorde teruggetrek. Lambert het hierdeur sy heerskappy kon herstel. In 898 het die jong keiser egter deur 'n jagongeluk skielik gesterf en hierdeur het Arnolf opnuut keiser geword. deutsche biographie (de)


Sport Club Corinthians Paulista is 'n Brasiliaanse sokkerklub in die stad São Paulo. Corinthians is in 1910 gestig. FIFA Wêreldbeker vir Klubs (2) 2000, 2012 Kampioen van Brasilië (7) 1990, 1998, 1999, 2005, 2011, 2015, 2017 Brasilië Beker (3) 1995, 2002, 2009 Brasiliaanse Supercup (1) 1991 Corinthians Corinthians - English Hierdie artikel is ’n saadjie. Voel vry om Wikipedia te help deur dit uit te brei.


Felipe VI (* 30 Januarie 1968 in Madrid as Felipe Juan Pablo y Alfonso de Todos los Santos de Borbón y Grecia), prins van Asturië en Gerona, is ná die abdikasie van sy vader, Juan Carlos I, op 19 Junie 2014 tot koning van Spanje uitgeroep. Felipe VI is op 30 Januarie 1968 in die Madridse hospitaal Clínica de Nuestra Señora de Loreto as derde kind en enigste seun van koning Juan Carlos I en sy gade, koningin Sofia, gebore. Sy volle geboortenaam is Felipe Juan Pablo Alfonso de Todos los Santos de Borbón y de Grecia. Met dié naam, wat hy op 8 Februarie 1968 in die Zarzuela-paleis tydens sy doop deur die destydse aartsbiskop van Madrid, Monseñor Casimiro Morcillo González, ontvang het, is die prins volgens 'n tradisie in die Huis van Borbón na die eerste Spaanse koning uit die Huis Borbón (Filips of Felipe V), sy grootvaders (Juan, graaf van Barcelona en koning Paul van Griekeland), sy oergrootvader koning Alfonso XII van Spanje en alle heiliges vernoem.


Vir ’n artikel oor die oblast met dieselfde naam, sien Wolgograd-oblast. Wolgograd (Russies: Волгогра́д), tot in 1925 Tsaritsin (Царицын), is 'n stad in Rusland wat in 1555 gestig is. Dit is die hoofstad van die Wolgograd-oblast en het in 2013 'n bevolking van 1 018 790 gehad. Tussen 1925 en 1961 was Wolgograd bekend as Stalingrad (Сталинград). Coventry, Verenigde Koninkryk (1943) Ostrava, Tsjeggië (1948) Kemi, Finland (1953) Luik, België (1959) Dijon, Frankryk (1959) Turyn, Italië (1961) Port Said, Egipte (1962) Madras (Chennai), Indië (1966) Hiroshima, Japan (1972) Keulen, Duitsland (1988) Chemnitz, Duitsland (1988) Cleveland, Verenigde State (1990) Toronto, Kanada (1991) Jilin, China (1994) Jerewan, Armenië (1998) Chengdu, China (1998) Kruševac, Serwië (1999) Rousse, Bulgarye (2001) Huntingdon, Verenigde State (2003) Orlando, Verenigde State (2008) Bakoe, Azerbeidjan (2008) Wikimedia Commons het meer media in die kategorie Wolgograd.


Die Soedairi-sewe (Arabies: السديريون السبعة, as-Sudayriyyūn as-Sabʿah) is die algemene naam vir die magtige bondgenootskap van sewe volbloedbroers in die Huis van Saoed. Hul pa, Ibn Saoed, die eerste koning van Saoedi-Arabië, het meer seuns by hul ma, Hoessa bint Ahmed al-Soedairi, gehad as by enige van sy ander vroue. Hoessa was lid van die magtige Al-Soedairi-clan Die oudste van die sewe, Fahd, was van 1982 tot 2005 koning; die tweede en vierde oudstes, Soeltan en Najef, was kroonprinse maar is voor koning Abdoellah (nie een van die sewe nie) dood; en die sesde oudste, Salman, het Abdoellah in 2015 as koning opgevolg. Met die dood van Abdoel Rahman in 2017 het net die jongste twee van die Soedairi-sewe, Salman en Ahmed, oorgebly. As ’n politieke realiteit was daar net ses, nie sewe nie, want Toerki het in die 1950's van sy broers weggebreek en hy is van die troonopvolging uitgesluit.


Die Abbasidiese Kalifaat (Arabies: العبّاسيّون, Abbāsīyūn) was die derde van vier Islamitiese kalifate wat ná die dood van Mohammed gestig is. Dit is geregeer deur die Abbasid-dinastie van kaliefs wat in 750 gestig is en Bagdad in 762 hul hoofstad gemaak het nadat hulle die Omajjadiese Kalifaat omvergewerp het. Dit is gestig deur ’n afstammeling van Mohammed se jongste oom, Abbas ibn Abd al-Muttalib. Dit het twee eeue lank gefloreer, maar het geleidelik verval met die opgang van die mag van die Turkse weermag wat dit geskep het, die Mamelukke. Binne 150 jaar nadat hulle mag oor Persië versprei het, is hulle gedwing om hulle gebied aan onafhanklike entiteite af te staan, onder andere die Aglabiede en Fatimiede. (tr) Abbasiler devrinde türklerin etkinliği ve hizmetleri Geargiveer 25 April 2012 op Wayback Machine (tr) Abbasiler Geargiveer 13 Augustus 2013 op Wayback Machine Wikimedia Commons het meer media in die kategorie Abbasidiese Kalifaat. Hierdie artikel is vertaal vanuit die Engelse Wikipedia


Die Zamzam-put (ook Put van Zamzam of net Zamzam; Arabies: زمزم) is ’n put in die Al-Masdjid al-Haram in Mekka, Saoedi-Arabië. Dit is geleë 20 m oos van die Kaäba, die heiligste plek in Islam. Volgens dié geloof het die waterbron wonderbaarlik ontstaan toe Abraham se seun, Ismael, dors was en gehuil het vir water. Miljoene pelgrims besoek Mekka elke jaar en drink van die Zamzam se water as deel van die hadj of oemra. In die Islamitiese tradisie het Allah vir Abraham opdrag gegee om sy vrou Hagar en hul seun Ismael alleen in die woestyn te los, tussen die heuwels Safa en Marwa. Toe hul voorraad opraak, het Hagar gaan water soek. Om makliker en vinniger te loop het sy Ismael alleen agtergelaat. Sy het eerste die naaste heuwel, Safa, uitgeklim om oor die omringende gebied uit te kyk. Toe sy niks sien nie, het sy na die ander heuwel, Marwa, gegaan. Wanneer Hagar op een van die heuwels was, kon sy Ismael sien en het sy geweet hy is veilig.


Die Japannese Alpe (Japannees: 日本アルプス, Nihon Arupusu) is 'n bergreeks op die Japannese eiland Honsjoe, bestaande uit die Hida-gebergte (飛騨山脈, Noord-Alpe), die Kiso-gebergte (木曽山脈, Sentraal-Alpe) en die Akaishi-gebergte (赤石山脈, Suid-Alpe). Saam met Foedji vorm die Japannese Alpe die belangrikste gebergtes van die Japanse Argipel. Die term "Japannese Alpe" is deur die dominee Walter Weston, die "bergdominee", bekend gemaak. Hy het die skoonheid van die Japannese Alpe opgemerk en in sy reisgids oor Japan (1881) beskryf. In 1896 het hy 'n tweede boek, "Mountaineering and Exploration in the Japanese Alps", gepubliseer wat die belangstelling van die Japanners aangewakker het. Vanaf dié tyd het uitstappies in die Japannese Alpe één van die grootste stokperdjies van die Japanners geword. In Kamikochi is ter nagedagtenis aan Walter Weston 'n standbeeld opgerig. Die Japannese Alpe bevat berge met 'n hoogte van meer as drieduisend meter bo seevlak soos Kita-dake (北岳, 3 193 m) en Hotaka-dake (穂高岳, 3 190 m).


Die Hengelaars (Antennariidae) is 'n vis-familie wat hoort tot die orde Lophiiformes. Daar is veertien genera met vier en veertig spesies wat hoort tot dié familie en nege van die spesies kom aan die Suid-Afrikaanse kus voor. Die meeste spesies van die familie het 'n tentakel (esca) aan die voorkop met vier takkies aan waarmee hulle prooi nader lok - vandaar die eienaardige naam. Die kieue openinge is twee gaatjies agter en onder die pektorale vinne se basis. Die grootte van die vis wissel van 3 – 36 cm. Die familie is meesters in die tegniek van kamoeflering. Hulle het die vermoë om by die agtergrond in te skakel of plante soos alge, sponse of alg bedekte rots na te maak. Op hierdie manier vermy hulle roofvisse (hulle wil nie sponse eet nie) en lok prooi (wat wil kossoek in die alge) nader. Die vis kan 'n prooi insluk wat net so groot soos hyself is. Die vis kan enige prooi binne 'n afstand van 'n lyf lengte vinniger insluk as wat 'n kobra kan pik. Die familie leef in water wat tot 300 m diep is.


Jens Brygmann (gebore 10 Desember 1960) is 'n Deense akteur en komponis. Hy is bekend vir sy rolle in die rolprente Halalabad Blues (2002), Catch That Girl (2002), en Max Embarrassing (2008). 2002: Halalabad Blues 2002: Catch That Girl 2008: Max Embarrassing 2011: Max Pinlig 2 - sidste skrig 2019: Filme muito breve: Miguel Franco (1918-1988) 2019: Rob Warner's Wild Rides Jens Brygmann in die Internet-rolprentdatabasis


Vernee Watson-Johnson (gebore 14 Januarie 1954) is 'n Amerikaanse aktrise en regisseuse. Sy is bekend vir haar rolle in die rolprente Batman: Mask of the Phantasm (1993), The Kid (2000), Christmas with the Kranks (2004), en The Ant Bully (2006). 1978: Death Drug 1993: Batman: Mask of the Phantasm 2000: The Kid 2001: No Turning Back 2004: Christmas with the Kranks 2006: The Ant Bully 2011: Nocturnal Agony 2015: A Man Called Jon 1977: Captain Caveman and the Teen Angels 1985: Foley Square 1981: The Violation of Sarah McDavid 2009: Applause for Miss E Vernee Watson-Johnson in die Internet-rolprentdatabasis


Tomojoeki Jamasjita (Japannees: 山下 奉文, Yamashita Tomoyuki; Otoyo, 8 November 1885 – Manila, 23 Februarie 1946) was 'n generaal van die Japanse Keiserlike Leër tydens die Tweede Wêreldoorlog. Hy is veral bekend vir die verowering van die Britse kolonies van Maleisië en Singapoer, wat hom die bynaam "Tier van Maleisië" besorg het. Vroeër was hy by die Marco Polobrug-insident betrokke, wat tot die Tweede Chinees-Japannese Oorlog aanleiding gegee het. Singapoer is deur swaar kusbatterye verdedig, maar Jamasjita val die stad, anders as wat die Engelse verwag het, vanuit die oerwoud aan. Na sy nederlaag tydens die Slag om Manila veg hy tot die laaste dag van die oorlog. Hy het geweier om selfmoord (seppuku) te pleeg en gee homself op 2 September 1945 aan die Geallieerdes oor. Hy gemotiveer sy besluit met die woorde: "As ek selfmoord pleeg, moet iemand anders hierdie skande dra". Hy is op 23 Februarie 1946 in die Los Banos-prisonierskamp in Manila vir oorlogsmisdade gehang. Historynet.com, geraadpleeg op 3 Januarie 2012 Hierdie artikel is ’n saadjie.


Die California Institute of Technology, beter bekend as Caltech, is 'n privaat navorsingsuniversiteit in die Kaliforniese stad Pasadena in Los Angeles County wat hom op natuur- en ingenieurswetenskappe toespits. Die universiteit is in 1891 deur Amos G. Throop, 'n boorling en sakeman van Chicago wat as burgemeester van Pasadena verkies is, as voorbereidende en beroepskool met 'n studentegetal van slegs 31 gestig. Die kollege het reeds in die vroeë 20ste eeu invloedryke wetenskaplikes na Pasadena gelok, waaronder die sterrekundige George Ellery Hale, die chemikus en opvoedkundige Arthur Amos Noyes en die fisikus Robert Andrews Millikan. Die voorbereidende en beroepskool is in 1910 ontbind om elders bedryf te word, en in 1921 het die kollege sy huidige naam aangeneem. Ook vandag is Caltech se studentegetal van sowat 2 200, waarvan die meeste vir nagraadse studies ingeskryf is, relatief klein in vergelyking met sy groot mededinger aan die Ooskus, die Massachusetts Institute of Technology (MIT) wat 'n vergelykbare navorsingsprofiel het. Nogtans word Caltech by die wêreld se tien beste universiteite gereken.


Die 2001 Formule Een Duitse Grand Prix het op 29 Julie 2001 op die Hockenheim-renbaan in Duitsland plaasgevind. Dit was die twaalfde wedren van die kampioenskapseisoen.


Nikita Sergejewitsj Chroesjtsjof (Russies: Никита Сергеевич Хрущёв; [nʲɪˈkʲitə sʲɪˈrgʲejɪvʲɪtʲɕ xruˈʃɕof] luister (hulp·inligting), wetenskaplike transliterasie: Nikita Sergeevič Chruščëv, 17 April 1894 – 11 September 1971) was ’n politikus van die Sowjetunie en van 7 September 1953 tot 14 Oktober 1964 partyleier van die land se Kommunistiese Party. Hy het Josef Stalin na sy dood in 1953 opgevolg en later teen sy beleidsrigtings uitgevaar. Chroesjtsjof, wat uit ’n Oekraïnse boerefamilie afstam, is in Koersk-oblast, Rusland, gebore. Tydens die Russiese Rewolusie van 1917 het hy in die Rooi Leër geveg. Daarna het hy opgang gemaak in die partyhiërargie tot in die Politburo. Hy het tot die intieme binnekring van partyleiers en kommissarisse behoort wat regstreekse toegang tot Stalin gehad het. In die tyd van die Groot Suiwering het Chroesjtsjof opdrag gegee vir die teregstelling van 55 741 streeksfunksionarisse en daarmee die kwota van 50 000 waarvoor Stalin opdrag gegee het, ver oorskry. Teen die lente van 1938 het hy toesig gehou oor die inhegtenisneming van 35 van die 38 provinsiale en stedelike partysekretarisse. Hy het as leier van Moskou sy dodelyste self regstreeks na Stalin gebring.


Die 2000 Formule Een Monaco Grand Prix is op 4 Junie 2000 op die Circuit de Monaco in Monte Carlo gehou. Dit was die sewende wedren van die kampioenskapseisoen en is deur David Coulthard in sy McLaren - Mercedes gewen.


Quinta Brunson (* 1989) is 'n Amerikaanse aktrise, skryfster, en vervaardiger. Sy is bekend vir haar rolle in die televisiereekse New Girl (2011), Broke (2016), Quinta vs. Everything (2017), en Up for Adoption (2017). 2009: Temple Smash 2011: New Girl 2013: Mnet America's Headliner 2014: The Try Guys 2016: Broke 2017: Quinta vs. Everything 2017: Up for Adoption 2015: Things That Make Servers Want to Hide in the Back Quinta Brunson in die Internet-rolprentdatabasis Quinta Brunson op Facebook Quinta Brunson op Instagram Quinta Brunson op YouTube


Leopold III van België (3 November 1901 – 25 September 1983) was koning van België en die seun van Albert I van België. Hy is in Brussel gebore en het sy vader in 1934 as koning opgevolg. Hy was met prinses Astrid van Swede getroud en hulle het drie kinders gehad. Sy sterf in 'n motorongeluk in Switserland in 1935. Die groei van die Fascistiese Party in België en die Duitse herbesetting van die Rynland in 1936 veroorsaak dat hy 'n politieke beleid van neutraliteit volg. Hy verbreek sy verdedigingsooreenkoms met Frankryk in 1936 en versterk Belgiese verdedigingslyne op sy grense. Die stappe blyk in elk geval vrugteloos te wees, want agt maande na die uitbraak van die Tweede Wêreldoorlog val die Duitse Magte sy land in en op 28 Mei 1940 beveel hy sy weermag om oor te gee. Hy word gevange gehou deur die Duitsers van 1940 tot 1944. Terwyl Leopold gevangene gehou is het die Belgiese regering sy broer, prins Charles, as regent aangestel. Gedurende Maart 1950 word 'n referendum gehou oor die koning se heraanstelling as koning, waar 57.68% van die inwoners daarvoor te vinde is.


In die mediese vakterminologie verwys plasenta (ook moederkoek; Latyn: "placenta", plat koek) na die nageboorte. Dit is 'n sagte orgaan wat aan die wand van die swanger baarmoeder vasgeheg is en deur middel van die naelstring met die vrug saamhang. Dit vorm die verbinding tussen die vrug en die baarmoeder. Die uitwisseling van suurstof, voedingstowwe en stofwisselingsprodukte tussen moeder- en kinder-bloed vind hier plaas. Dit word ongeveer 'n halfuur na die kind gebore. Moederkoekversperring verwys na die volledige skeiding wat daar in die moederkoek tussen die bloedsomloop van die moeder en die van die kind bestaan. Hierdie versperring is egter deurlaatbaar vir die verwekker van sifilis, vir baie gifstowwe, en vir 'n aantal hormone en antiliggame. Nageboorteweë verwys na die weë wat na 'n pouse van 10 tot 15 minute na die geboorte van die kind optree en veroorsaak dat die moederkoek gebore word. Wikimedia Commons het meer media in die kategorie Plasenta. Hierdie artikel is ’n saadjie. Voel vry om Wikipedia te help deur dit uit te brei.


Mainz is die hoofstad en grootste stad van die Duitse deelstaat Rynland-Palts. Mainz, wat teenoor die monding van die Mainrivier in die Ryn en Wiesbaden, die hoofstad van die deelstaat Hesse, geleë is, is die setel van 'n universiteit, 'n Rooms-Katolieke bisdom en 'n aantal televisie- en radiomaatskappye. Mainz se domkerk is saam met die domkerke in Speyer en Worms een van die drie Romaanse keiserdomkerke. Die stad staan daarnaas as een van die sentra van die Rynse karnaval bekend. Die grootste stede in die omgewing naas Wiesbaden is Ludwigshafen, Mannheim, Darmstadt en Frankfurt am Main. Mainz was een van die Asjkenasiese Jode se hoofsentra in die Middeleeuse Heilige Romeinse Ryk. In 2021 is die drie SchUM-stede Mainz, Speyer en Worms (afgelei van die hoofletters van die Hebreeuse name van die drie stede Sjin (Sj, ש) vir Sjpira (שפירא, Speyer), Waw (U ו) vir Warmaisa (Worms) en Mem (M מ) vir Magenza (Mainz) deur Unesco as wêrelderfenisgebiede gelys. (en) "ShUM Sites of Speyer, Worms and Mainz".


Jaden Smith (gebore 8 Julie 1998) is 'n Amerikaanse kletsrymer, sanger, liedjieskrywer, en akteur. Hy is die seun van Jada Pinkett Smith en Will Smith en die broeder van Willow Smith. Hy is bekend vir sy rolle in die rolprente The Pursuit of Happyness (2006), The Day the Earth Stood Still (2008), The Karate Kid (2010), en After Earth (2013). 2006: The Pursuit of Happyness 2008: The Day the Earth Stood Still 2010: The Karate Kid 2013: After Earth 2018: Life in a Year 2016: The Get Down 2017: Neo Yokio 2008: The Day the Earth Stood Still: T4 Movie Special 2016: Brothers in Atlanta 2018: Nickelodeon Kids' Choice Awards 2018 1998: Will Smith: Just the Two of Us 2002: Will Smith: Black Suits Comin' (Nod Ya Head) 2007: The Man Behind the Movie: A Conversation with Chris Gardner 2007: Father and Son: On Screen and Off 2008: Alicia Keys: Superwoman 2010: Just for Kicks: The Making of 'The Karate Kid' 2010: The Karate Kid: Production Diaries 2010: Justin Bieber: Never Say Never Jaden Smith in die Internet-rolprentdatabasis Jaden Smith op Twitter Jaden Smith op Facebook Jaden Smith op Instagram


Die 2000 Formule Een Oostenrykse Grand Prix is op 16 Julie 2000 op die Red Bull Ring in Spielberg, Oostenryk gehou. Dit was die tiende wedren van die kampioenskapseisoen en is deur Mika Häkkinen in sy McLaren - Mercedes gewen.


Die 2001 Formule Een Australiese Grand Prix is op 4 Maart 2001 in Melbourne, Australië, gehou. Dit was die eerste wedren van die kampioenskapseisoen en is deur Michael Schumacher in 'n Ferrari gewen. Dit was ook Kimi Räikkönen se F1-nooienswedren.


Hierdie naam is volgens die Oos-Slawiese gebruik; die patroniem is Isayevich en die van is Solzhenitsyn. Aleksandr Isayevich Solzhenitsyn (Russies: Алекса́ндр Иса́евич Солжени́цын; Afrikaanse transliterasie: Aleksandr Isajewitsj Solzjenitsin; IFA: /ˌsoʊlʒəˈniːtsɪn/; 11 Desember 1918 – 3 Augustus 2008) was ’n Russiese skrywer en historikis. Sy voornaam word dikwels ook Alexander gespel. Hy was ’n uitgesproke kritikus van die Sowjetunie en kommunisme, en het gehelp om die land se Goelag-stelsel van gedwongearbeidskampe onder die wêreld se aandag te bring. Hy is toegelaat om net een werk in die Sowjetunie uit te gee: Die Dag van Ivan Denisowitsj (1962), in die tydskrif Nowi Mir. Sy latere werke moes hy in die Weste laat publiseer. Die bekendstes hiervan was Cancer Ward (1968) en The Gulag Archipelago (1973). Die Nobelprys vir letterkunde is in 1970 aan Solzhenitsyn toegeken. Hy was egter bang as hy na Stockholm reis om die prys te ontvang, sou hy nie toegelaat word om na die Sowjetunie terug te keer nie. Hy is eindelik in 1974 verban, maar het in 1994 na Rusland teruggekeer ná die verbrokkeling van die Sowjetunie.


Lee Strasberg (17 November 1901 – 17 Februarie 1982) was 'n Amerikaanse akteur en regisseur. Hy was bekend vir sy rolle in die rolprente The Godfather: Part II (1974), Going in Style (1979), en ...and justice for all. (1979). 1946: Somewhere in the Night 1974: The Godfather: Part II 1979: Going in Style 1979: ...and justice for all. 1979: Boardwalk 1981: Acting: Lee Strasberg and the Actors Studio 1967: The Group Theater, 1931-1940 1978: The Last Tenant 1979: George Burns and Art Carney on Dinah! Lee Strasberg in die Internet-rolprentdatabasis


Colleen Townsend (gebore 21 Desember 1928) is 'n Amerikaanse aktrise. Sy is bekend vir haar rolle in die rolprente Chicken Every Sunday (1949), Again... Pioneers (1950), When Willie Comes Marching Home (1950), en Great Discovery (1952). 1949: Chicken Every Sunday 1950: Again... Pioneers 1950: When Willie Comes Marching Home 1952: Great Discovery 1953: Oiltown, U.S.A. Colleen Townsend in die Internet-rolprentdatabasis


Die 2002 Formule Een Australiese Grand Prix is op 3 Maart 2002 in Melbourne, Australië, gehou. Dit was die eerste wedren van die kampioenskapseisoen en is deur Michael Schumacher in 'n Ferrari gewen.


KwaDukuza is 'n dorp in die ooste van Suid-Afrika, in KwaZulu-Natal. Die naam van die dorp was voorheen Stanger, maar is in 2006 amptelik gewysig na KwaDukuza. Die huidige dorp is in 1873 gestig en vernoem na William Stanger, die eerste landmeter-generaal van Natal. Die dorp speel 'n belangrike rol in die Zoeloes se geskiedenis. Shaka, die groot krygerkoning het twee koninklike krale gebou het wat albei kwaBulawayo (die plek van die een wat vervolg is) genoem was. Hy het ook 'n hoofstad hier gebou wat hy kwaDukuza (plek van die verlorene) genoem het. Daar was ongeveer 2 000 tradisionele hutte in die hoofstad. Shaka is op 22 September 1828 vermoor deur sy twee halfbroers, Mhlangane en Dingane. Hy is hier begrawe en in 1932 het die Zoeloes 'n gedenkteken vir hom opgerig. Die Zoeloes vier jaarliks op 24 September Shakadag. Die dorp is 'n kommersiële sentrum vir een van die grootste suikerplantasies in die land. Swakopmund, Namibië, sedert 2013. Lys van dorpe in Suid-Afrika "KwaDUKUZA / STANGER – A History" (in Engels). sahistory.org. Geargiveer vanaf die oorspronklike op 6 Junie 2011.


Yongle (Wade-Giles: Yung-lo, ook gespel Joeng-le; 2 Mei 1360 – 12 Augustus 1424) was die derde keiser van die Ming-dinastie in China; hy het van 1402 tot 1424 regeer. Sy persoonlike naam was Zhu Di (Wade-Giles: Chu Ti). Zhu Di was die vierde oudste seun van keiser Hongwu, die stigter van die Ming-dinastie. Hy was aanvanklik die Prins van Yan, met Beiping (nou Beijing) as die hoofstad van sy prinsdom. Te midde van die voortdurende stryd teen die Mongole van die Noordelike Yuan-dinastie het Zhu Di sy eie mag gekonsolideer en sy teenstanders uit die weg geruim. Hy het aanvanklik sy pa se aanstelling van sy oudste broer, Zhu Biao, en daarna dié se seun Jianwen as kroonprins aanvaar, maar toe Jianwen keiser word en begin om sy magtige ooms tereg te stel en hul range te verlaag, het Zhu Di ’n dekmantel gevind om in ’n rebellie teen sy broerskind in opstand te kom.


Dirigeer is die kuns wat die leiding van 'n musikale uitvoering, soos 'n orkestrale - of koororkes, behels. Dit is al gedefinieer as "die kuns wat die leiding van gelyktydige uitvoerings deur verskeie spelers of sangers met gebruikmaking van gebare behels." Die hoofpligte van die dirigent behels die interpretasie van die musikale partituur (bladmusiek) op 'n wyse wat die spesifieke aanwysings in daardie partituur/bladmusiek gehoorsaam of reflekteer, om die tempo daar te stel, korrekte spel en benadrukkings deur ensemble-spelers te verseker en die frasering in gepaste omstandighede te "vorm". Dirigente kommunikeer hoofsaaklik by wyse van handgebare met hul musikante, gewoonlik met behulp van 'n dirigeerstok of -staf. Hulle kan ook gebruik maak van ander gebare of tekens soos oogkontak. Dirigente vul gewoonlik hul aanwysings met mondelinge instruksies aan tydens repetisies (dus wanneer die stuk ingeoefen word). Die dirigent staan tipies op 'n verhoogde podium met 'n groot bladmusiekstaander wat die volledige partituur/bladmusiekvelle bevat wat die musikale notasie vir al die instrumente of stemme bevat.


Die Natalprovinsie (Engels: Province of Natal) was 'n provinsie van Suid-Afrika vanaf Mei 1910 tot Mei 1994 met sy hoofstad in Pietermaritzburg. Die Natalprovinsie het die bantoestan van KwaZulu ingesluit. Natal was die enigste provinsie wat teen die vorming van 'n republiek in die Suid-Afrikaanse referendum van 1960 gestem het en die enigste waar die Verenigde Party die Provinsiale Raad tot in 1977 met die party se ontbinding kon beheer. Selfs daarna was die raad nog geruime tyd onder beheer van die opposisiegesinde Nuwe Republiek Party. Natal was vir amper 10 jaar lank deur burgergeweld geteister, wat slegs beëindig is met die eerste demokratiese verkiesing in 1994. Ná die herinlywing van die KwaZulu-bantoestan by die Republiek van Suid-Afrika in 1994, word die hele Natalprovinsie herdoop na KwaZulu-Natal. Mtetwa-koninkryk (c. 1750-1817) Zoeloeland (1816-1897) Natalia Republiek (1839-1843) Natalkolonie (1843-1910) KwaZulu-Natal (1994- )


Die Ryn (Duits: Rhein, Frans: Rhin, Italiaans: Reno, Retoromaans: Rain, Nederlands: Rijn, Latyn: Rhenus) is 'n rivier in Europa met 'n lengte van 1 238,8 kilometer. Die naam Ryn is van Keltiese oorsprong en beteken vloeiend. Tesame met die Donau het die Ryn die grootste gedeelte van die noordelike grens van die Romeinse Ryk gevorm. Die Romeine het die rivier Rhenus genoem. Sedert die antieke tydperk is die Ryn 'n besige waterweg. Met jaarliks sowat 300 miljoen ton se vrag, wat hier vervoer word, is die Ryn die belangrikste waterweg in Europa. Tagtig persent van alle goedere, wat op Europese waterweë vervoer word, word op Rynskepe gelaai. As waterweg verbind die rivier groot nywerheidsgebiede langs sy oewer met mekaar en bly danksy 'n gesofistikeerde radarstelsel 365 dae per jaar bevaarbaar – selfs in digte mis. Die Ryn is daarnaas een van die hoofare van Europese kultuur wat die Alpegebied met die Noordsee verbind en oor 'n lang afstand die grenslyn tussen die oorspronklik Romeins-oorheerste gebiede van Suid- en Wes-Europa en streke onder Germaanse invloed vorm.


Sir Christopher Lee, CBE, CStJ (27 Mei 1922 – 7 Junie 2015) was ’n Engelse akteur, sanger en skrywer. Met ’n loopbaan van nagenoeg 70 jaar het Lee aanvanklik die rolle van skurke vertolk en het hy bekendheid verwerf vir sy rol as Graaf Dracula in ’n reeks Hammer Riller-rolprente. Sy ander rolle sluit Francisco Scaramanga in die James Bond-rolprent The Man with the Golden Gun (1974), Saruman in The Lord of the Rings-rolprenttrilogie (2001–2003) en The Hobbit-rolprenttrilogie (2012–2014) en Graaf Dooku in die laaste twee van die Star Wars-voorlopertrilogie (2002 en 2005) in. Lee is in 2009 tot ridder geslaan vir sy dienste tot drama en liefdadigheid, het die BAFTA Genootskap in 2011 ontvang en die BFI Genootskap in 2013. Lee het sy beste vertolking as dié van die stigter van Pakistan, Mohammed Ali Jinnah, in die biografiese prent Jinnah (1998) beskou terwyl hy die Britse riller The Wicker Man (1973) as sy beste rolprent beskou.


Philip Abbott (20 Maart 1924 – 23 Februarie 1998) was 'n Amerikaanse akteur, regisseur, en skrywer. Hy was bekend vir sy rolle in die rolprente Sweet Bird of Youth (1962) en Hangar 18 (1980), en in die televisiereekse The F.B.I. (1965) en The Six Million Dollar Man (1974). 1957: The Bachelor Party 1957: The Invisible Boy 1962: Sweet Bird of Youth 1980: Hangar 18 1951: Goodyear Playhouse 1954: Justice 1955: Appointment with Adventure 1959: The House on High Street 1960: CBS Repertoire Workshop 1964: Mr. Broadway 1965: The F.B.I. 1974: The Six Million Dollar Man 1976: Ark II 1960: Dillinger 1967: Cosa Nostra, Arch Enemy of the FBI 1967: Campo 44 Philip Abbott in die Internet-rolprentdatabasis


Mary Ann Pascal (gebore 4 Februarie 1958) is 'n Amerikaanse aktrise. Sy is bekend vir haar rolle in die televisiereekse Murder, She Wrote (1984), Brothers (1984), MacGyver (1985), en Pacific Blue (1996). 1984: Murder, She Wrote 1984: Brothers 1985: MacGyver 1996: Pacific Blue 1991: Writer's Block Mary Ann Pascal in die Internet-rolprentdatabasis


Harry Shearer (gebore 23 Desember 1943) is 'n Amerikaanse akteur en skrywer.


Jennifer Saunders (gebore 6 Julie 1958) is 'n Engelse aktrise en skryfster. Sy is bekend vir haar rolle in die rolprente Shrek 2 (2004), Minions (2015), en Absolutely Fabulous: The Movie (2016), en in die televisiereeks Absolutely Fabulous (1992). 1985: The Supergrass 1996: Muppet Treasure Island 2001: Absolutely Fabulous 2004: Shrek 2 2006: L'entente cordiale 2009: Coraline 2012: Jennifer Saunders: Back in the Saddle 2015: Minions 2016: Absolutely Fabulous: The Movie 2018: Chuck Steel: Night of the Trampires 2018: Patrick 1982: The Comic Strip Presents... 1983: The Entertainers 1985: Girls on Top 1985: Happy Families 1986: Saturday Live 1986: The Clothes Show 1987: French and Saunders 1991: The Full Wax 1992: Absolutely Fabulous 1999: Let Them Eat Cake 1999: The Magician's House 2002: Pongwiffy 2006: Clatterford 2007: The Life and Times of Vivienne Vyle 2007: A Bucket o' French & Saunders 2010: This Is Jinsy 2013: Blandings 2014: Josh 2015: The Classic Car Show 2019: Moominvalley 1988: The Great British Pop Machine 1990: The Tale of Little Pig Robinson 1995: Queen of the East 2004: The Story of Absolutely Fabulous 2004: White Box 2005: Absolutely Fabulous: Comic Relief Special 2007: The Vivienne Vyle Show 2011: Comic Relief: Uptown Downstairs Abbey 2011: Jennifer Saunders: Laughing at the 90s 2015: Stick Man 2017: Absolutely Champers 2018: Funny Women: French & Saunders 1989: Bananarama Feat.


Iudaea was 'n Romeinse provinsie. (en) provinces of the roman empire (en) province-chronology Hierdie artikel is ’n saadjie. Voel vry om Wikipedia te help deur dit uit te brei.


Die jaar 2013 was 'n gewone jaar wat volgens die Gregoriaanse kalender op 'n Dinsdag begin het. Dit was die 13de jaar van die 21ste eeu n.C. Soos ander gewone jare het die jaar 12 maande, 52 weke en 365 dae gehad. Dit was ook die eerste jaar sedert 1987 waarvan al die syfers verskillend was. 1 Januarie – Die Republiek van Ierland neem die voorsitterskap van die Europese Unie van Siprus oor. 8 Januarie – Die planetoïde Apophis sal naby die Aarde verbyskuur. 19 Januarie – 10 Februarie: Die 2013 Afrika-Sokkerkampioenskap vind in Suid-Afrika plaas. 20 Januarie – Barack Obama word as wenner van die Amerikaanse presidentsverkiesing van 2012 privaat vir die tweede keer ingesweer as die 44ste president van die Verenigde State. 21 Januarie – Die publieke inswering van Barack Obama, die 45ste president van die Verenigde State. 5 Februarie – Die 19de Knesset word ingesweer. 14 Februarie – Die Paralimpiese atleet, Oscar Pistorius, word in hegtenis geneem vir die moord op sy meisie Reeva Steenkamp. 15 Februarie – Die Meteoor van Tsjeljabinsk ontplof. 24 Februarie – Krieket: Graeme Smith word die eerste toetskaptein ter wêreld wat 50 toetsoorwinnings behaal.


Ewan Gordon McGregor (Engelse fonetiese uitspraak:ˈ|j|uː|ə|n) (gebore op 31 Maart 1971) is 'n Skots-Amerikaanse akteur wat reeds in verskeie rolprente gespeel het. Sy eerste professionele rol was in 1993 met die hoofrol in die Britse Kanaal 4 reeks Lipstick on Your Collar. Hy het ook die rol gespeel van die heroïenverslaafde Mark Renton in die dramafilms Trainspotting (1996) en T2 Trainspotting (2017), Obi-Wan Kenobi in die Star Wars prequel trilogy (1999–2005), die digter Christian in die musikale film Moulin Rouge! (2001), die jong Edward Bloom in Big Fish (2003), Rodney Copperbottom in Robots (2005), Camerlengo Vader Patrick McKenna in Angels & Demons (2009), "the ghost" in Roman Polanski se politiese riller The Ghost Writer (2010), Dr. Alfred Jones in die romantiese komedie-drama Salmon Fishing in the Yemen (2011), Lumière in die Disney verwerking van Skoonheid en die Ondier (2017), die titelkarakter (volwasse weergawe) Christopher Robin in die fantasie komedie-drama Christopher Robin (2018), die volwasse weergawe van Dan Torrance in die rillerfilm Doctor Sleep (2019), en die karakter Black Mask in die DC Extended Universe superheld film Birds of Prey (2020).


'n Sportnutsvoertuig, kortweg sportnuts of SNV (Engels: SUV) is 'n motorvoertuig soortgelyk aan 'n stasiewa of motorkar, gewoonlik toegerus met vierwielaandrywing en ligte veldryvermoë. Sommige SNVs beskik oor dieselfde sleepvermoë as 'n bakkie, met die passasiersruimte van 'n minibus of groot sedan. Die Jeep Cherokee van 1983 en veral die Ford Explorer van 1990 het SNVs gewild gemaak by moeders en gesinne in die laat 1980s en vroeë 1990s, ten spyte van hul reputasie as gevaarlike voertuie (alhoewel minibusse ook swak gevaar het in veiligheidstoetse). Teen 1994 is daar meer SNVs verkoop in die Verenigde State as minibussies. Verkope het 'n hoogtepunt in die 1990s tot middel 2000s bereik, waarna SNV verkope tydelik afgeneem het as gevolg van hoë oliepryse en 'n dalende ekonomie. Die tradisionele bakkie-gebaseerde SNV is geleidelik verdring deur die oorkruis SNV, wat gebruik maak van 'n motorplatform vir ligter gewig en beter brandstofverbruik, en as 'n teenvoeter dien vir die kritiek op sportnutsvoertuie.


Die jaar 1190 was 'n gewone jaar wat volgens die Gregoriaanse kalender op 'n Maandag begin het. Dit was die 90ste jaar van die 12de eeu n.C. Soos ander gewone jare het die jaar 12 maande, 52 weke en 365 dae gehad. Die Duitse Orde ontstaan. Chrétien de Troyes, Franse digter (* 1135) 10 Junie – Frederik I (Barbarossa) keiser van die Heilige Romeinse Ryk verdrink in die Salephrivier (nou: Göksu) tydens die derde Kruistog.


Pompeii (in Afrikaans ook Pompeji gespel; Latyns: Pompeii; Italiaans: Pompei) was 'n antieke Romeinse hawestad aan die Golf van Napels in Kampanië wat net soos Herculaneum en Stabiae tydens die uitbarsting van die vulkaan Vesuvius onder vulkaniese rotse en as begrawe is. Dit was in die herfs van 79 n.C., in die tweede helfte van Oktober, tydens keiser Titus se bewind. In sy sewehonderdjarige geskiedenis is Pompeii agtereenvolgens deur Osci, Samniete, Grieke, Etruskers en Romeine bewoon wat almal hul spore hier gelaat het. Die resultate van mees onlangse navorsing dui daarop dat beide Pompeii en die nabygeleë Herculaneum oorspronklik as Etruskiese nedersettings gestig is. 'n Laag van vulkaniese as en rotse (sogenaamde lapilli), wat sowat ses meter diep is, het die ruïnestad tot sy herontdekking in die 18de eeu bedek toe dit die belangstelling van argeoloë en geskiedkundiges gewek het. As een van die bes bewaarde Romeinse ruïnestede gee Pompeii 'n goeie indruk van 'n 1ste eeuse Romeinse nedersetting en die destydse kultuur en leefstyl. Ook sy ekonomiese struktuur kan bestudeer en besigtig word.


Denise Crosby (gebore 24 November 1957) is 'n Amerikaanse aktrise en vervaardiger. Sy is bekend vir haar rolle in die rolprente Eliminators (1986), Pet Sematary (1989), Dolly Dearest (1991), en Deep Impact (1998). 1986: Eliminators 1988: Arizona Heat 1989: Pet Sematary 1991: Dolly Dearest 1992: High Strung 1993: Desperate Crimes 1994: Max 1994: Relative Fear 1994: Mutant Species 1997: Trekkies 1998: Deep Impact 2002: Legend of the Phantom Rider 2005: Mortuary 2007: Born 2012: Stardate Revisited: The Origin of Star Trek - The Next Generation 2013: Resistance Is Futile: Assimilating Star Trek -The Next Generation 2013: Star Trek: The Next Generation - Survive and Suceed: An Empire at War 2015: Dark Intentions 2015: Fanarchy 2016: The Watcher 2018: Itsy Bitsy 2018: The Doctor's Case Celluloid Wizards in the Video Wasteland: The Saga of Empire Pictures 1993: Key West 2013: Invasion Roswell 1985: Chris Isaak: Dancin' 1985: Michael McDonald: No Lookin' Back 1992: The Black Sabbath Story Vol. 2 1995: Dream Man 2006: Stephen King's 'Pet Sematary': Stephen King Territory 2006: Best of Chris Isaak 2013: Star Trek: From One Generation to the Next Denise Crosby in die Internet-rolprentdatabasis


Cheslin Kolbe (gebore te Kraaifontein op 28 Oktober 1993) is 'n rugbyspeler wat vir die Stormers in Superrugby gespeel het, en mees onlangs vir Toulouse in die Top14 in Frankryk speel. Sy gewone posisie is vleuel of heelagter. Hy was ook deel van Suid-Afrika se span tydens die Rugbywêreldbeker 2019. Hy matrikuleer aan Hoërskool Brackenfell in Kaapstad, Suid-Afrika. Kolbe is die neef van die Suid-Afrikaanse naelloper Wayde van Niekerk wat in die 200 m en 400 m naellope kompeteer. "Player Profile Cheslin Kolbe". sarugby.net (in Engels). South African Rugby Union. Geargiveer vanaf die oorspronklike op 19 September 2015. Besoek op 6 Augustus 2016. "WATCH: Cheslin has proved them wrong, says proud dad - Weekend Argus". IOL (in Engels). 8 September 2018. Geargiveer vanaf die oorspronklike op 9 September 2018. Besoek op 14 November 2019. "SA gets behind Kolisi and Scottsville's humble 'Pikke'". IOL (in Engels). 2 November 2019. Geargiveer vanaf die oorspronklike op 3 November 2019. Besoek op 14 November 2019. "Twee neefs soek goud". Netwerk24. 16 Julie 2016.


Jennifer Anne Doudna (gebore op 19 Februarie 1964) is 'n Amerikaanse biochemikus wat bekend is vir haar baanbrekerswerk in CRISPR-geenbewerking, waarvoor sy die Nobelprys vir Chemie in 2020 saam met Emmanuelle Charpentier ontvang het. Sy is die Li Ka Shing-kanseliersvoorsitter in die Departement Chemie en die Departement Molekulêre en Selbiologie aan die Universiteit van Kalifornië, Berkeley. Sy is 'n ondersoeker aan die Howard Hughes Mediese instituut sedert 1997. Doudna is in Washington gebore en het in Hilo, Hawaii grootgeword. In 1985 het sy aan Pomona-kollege gestudeer en 'n Ph.D. behaal aan Harvard-universiteit se Mediese skool in 1989. Afgesien dat sy 'n professor aan Universiteit van Kalifornië, Berkeley is, is sy ook president en voorsitter van die raad van die Innovative Genomics-instituut, 'n fakulteit-wetenskaplike aan die Lawrence Berkeley nasionale laboratorium, 'n senior ondersoeker by die Gladstone-institute, en 'n adjunk professor in sellulêre en molekulêre farmakologie aan die Universiteit van Kalifornië, San Francisco. Doudna was 'n toonaangewende figuur in wat genoem word die "CRISPR-rewolusie" vir haar fundamentele werk en leierskap in die ontwikkeling van CRISPR-gemedieerde genoomredigering.


Lasarus Ratuere (gebore 30 Junie 1985) is 'n Australiese akteur. Hy is bekend vir sy rolle in die rolprent Ghost in the Shell (2017) en in die televisiereekse The Leftovers (2014) en Ready for This (2015). 2017: Ghost in the Shell 2014: The Leftovers 2015: Ready for This Lasarus Ratuere in die Internet-rolprentdatabasis Lasarus Ratuere op Facebook Lasarus Ratuere op Twitter


Jan Józef Ignacy Łukasiewicz (* 8 Maart 1822 in Zaduszniki naby Baranów Sandomierski, † 7 Januarie 1882 in Chorkówka) was 'n Poolse chemikus, apteker en pionier van die oliebedryf wat in 1856 die eerste olieraffinadery ter wêreld opgerig het. Sy ander prestasies sluit die ontdekking van 'n distilleringsproses vir keroseen, die uitvinding van die moderne petroleumlamp in 1853, die invoering van die eerste moderne straatlamp in Europa (1853) en die bou van die eerste olieboor in Pole (1854). Sy uitvindings het van Łukasiewicz 'n welvarende man gemaak, en hy was een van die bekendste filantrope in Galisië. Vanweë sy steun vir die ekonomiese ontwikkeling van hierdie Sentraal-Europese streek het 'n spreekwoord ontstaan waarvolgens alle geteerde paaie aan sy guldens te danke was. Alison Fleig Frank: Oil Empire: Visions of Prosperity in Austrian Galicia. Harvard Historical Studies. Cambridge, MA: Harvard University Press 2005 Universiteit van Warskou: Beduidende datums van die Poolse oliebedryf (pl) , (en)


庚寅 Die Metaaltier (庚寅, gēngyín) is die 27ste jaar van die Chinese kalender (sien die tabel regs onder van die 60-jaarsiklus). Dit is ’n begrip uit die Chinese astrologie en dui op dié maanjare wat gekenmerk word deur ’n verbinding van die sewende Hemelstam (庚, gēng; die element Metaal en Jang) met die derde Aardtak (寅, yín), gesimboliseer deur die Tier (虎, hǔ). Volgens die Chinese kalender kom so ’n verbinding elke 60 jaar voor. Die laaste Metaaltierjaar het in 2010 begin en volgens die Gregoriaanse kalender het dit geduur van 14 Februarie 2010 tot 2 Februarie 2011. Die volgende jare is Metaaltierjare: Hierdie artikel is vertaal uit die Duitse Wikipedia


Alpes Poenninae was 'n Romeinse provinsie. (en) provinces of the roman empire (en) province-chronology Hierdie artikel is ’n saadjie. Voel vry om Wikipedia te help deur dit uit te brei.


Die minister van gesondheid Zweli Mkhize het bevestig dat die covid-19-pandemie aan die begin van Maart 2020 ook na Suid-Afrika versprei het. Die koronavirussiekte 2019 (covid-19) word veroorsaak deur ernstige akute respiratoriese sindroom koronavirus 2 (SARS-CoV-2). Op 15 Maart 2020 het president Cyril Ramaphosa 'n nasionale ramptoestand afgekondig om 'n gekoördineerde en geïntegreerde rampbestuurstelsel te implementer. Dit sou help om die virusuitbraak te bestuur en die regering in staat stel om nooddienssentrums in te rig. 'n Reisverbod is vanaf 18 Maart 2020 vir reisigers van Italië, Iran, Suid-Korea, Spanje, Duitsland, die VSA, die Verenigde Koninkryk en Volksrepubliek China ingestel. President Ramaphosa het op 23 Maart aangekondig dat die land vanaf 26 Maart vir 21 dae in 'n staat van inperking sal wees. Die Suid-Afrikaanse Nasionale Weermag (SANW) is ook ontplooi om die polisie en ander staatsdepartemente by the staan in die toepassing van die maatreëls. Die nasionale staat van inperking is later tot 30 April verleng. Op 10 April het dr. Mkhize aanbeveel dat die algemene publiek gesigsmaskers dra wanneer hulle hul huise verlaat.


Cheryl Kennedy (gebore 29 April 1947) is 'n Engelse aktrise. Sy is bekend vir haar rolle in die televisiereekse ITV Sunday Night Drama (1959), BBC Play of the Month (1965), en Jason King (1971). 1959: ITV Sunday Night Drama 1965: BBC Play of the Month 1971: Jason King 1971: Look, Mike Yarwood! 1976: Cilla's World of Comedy 1969: The Coward Revue 1975: It's a Lovely Day Tomorrow 1976: Time and Time Again 1979: Schalcken the Painter 1981: The End of the End of the Pier Show 1986: What a Way to Run a Revolution Cheryl Kennedy in die Internet-rolprentdatabasis


Hierdie chronologie van die heelal beskryf die geskiedenis en toekoms van die heelal aan die hand van die Oerknalteorie, die wetenskaplike model wat die ontstaan van die heelal volgens die algemene relatiwiteitsteorie verduidelik. Die oomblik dat die heelal vermoedelik skielik vanuit ’n uiters klein punt, of singulariteit, begin uitsit het, is bekend as die Oerknal. Vanaf 2013 word dié tydstip beskou as 13,798 ± 0,037 miljard jaar gelede. Die evolusie van die heelal kan in drie fases verdeel word. Tot 10-43 sekonde ná die Oerknal Die Planck-tydperk lui die geboorte van die heelal in. In dié tyd bestaan die vier basiese natuurkragte (sterk kernkrag, elektromagnetiese krag, swak kernkrag en swaartekrag) nog nie. Volgens die algemene relatiwiteitsteorie het die hele heelal ontstaan uit een baie klein punt, of singulariteit. Alle idees oor dié tyd is spekulatief. Heelwat ander modelle bestaan wat grootliks van die Oerknaltoerie verskil. Tussen 10-43 en 10-36 sekonde ná die Oerknal In dié tydperk, wat volg op die Planck-tydperk, skei swaartekrag van die ander basiese natuurkragte, terwyl die ander verenig bly. Die vroegste elementêre deeltjies en antideeltjies ontstaan.


Twitter is 'n sosiale netwerk- en mikrojoernaaldiens wat gebruikers in staat stel om boodskappe, bekend as tweets, te versend en te lees. Tweets is teksgebaseerde boodskappe van tot 140 karakters wat op die outeur se profiel gepubliseer word en aan die outeur se subskripsiegehoor, bekend as followers (volgelinge), gestuur word. Die verstekverstelling is dat boodskappe in die openbaar vrygestel word, maar gebruikers kan aflewering beperk tot diegene in hul virtuele vriendekring. Gebruikers kan tweets via die Twitter-webwerf, SMS of ander eksterne toepassings stuur en ontvang. Alhoewel die Twitterdiens op sigself niks kos nie, betaal gebruikers wel vir toegangskostes soos internet- of SMS-fooie aan hul persoonlike telekommunikasiediensverskaffer. Die 140-karakterbeperking wat boodskappe op Twitter dra is aanvanklik ingestel sodat boodskappe met SMS-kommunikasie versoenbaar sou wees, en hierdie beperking het tot gevolg gehad dat die snelskrif en internetsleng wat gewoonlik in SMS'e gebruik word, nou ook na die web gebring is. Die 140-karakterbeperking het ook die gebruik van URL-verkortingsdienste soos tinyurl, bit.ly en tr.im, en inhoudsakkommoderingsdienste soos Twitpic en NotePub aangemoedig, omdat hierdie inhoud en teks gewoonlik meer as 140 karakters beslaan.


Hierdie artikel handel oor die etniese groep. Vir die taal, sien Moldawies. Die Moldawiërs of Moldowiërs (Moldawies/Roemeens: moldoveni [moldoˈvenʲ]) is 'n nasie en etniese groep inheems aan Moldowa en aangrensende lande, wat Moldawies of Roemeens, 'n Romaanse taal, as moedertaal praat. Hulle vorm die titulêre nasie van Moldowa en maak volgens die laaste sensus van 2014 omtrent 56,8% van dié land se bevolking uit. Wêreldwyd leef omtrent 3,4 miljoen Moldawiërs, waarvan sowat 2,7 miljoen in Moldowa. Daarbenewens vorm Moldawiërs belangrike minderhede in Oekraïne met 258 619 en in Rusland met 258 619. Naas Moldawiërs vorm Roemene die grootste etniese minderheid in Moldowa met 675 881 (23,2%), gevolg deur Oekraïners met 221 409 (7,6%), Russe met 159 065 (5,4%), Gagaoesiërs in Gagaoesië met 147 500 (3,9%) en Bulgare met 47 778 (1,7%). Die term Moldawiërs verwys soms na die hele bevolking van Moldowa of – ongeag van hul etniese identiteit – na dié van die gebied van die voormalige Prinsdom van Moldawië wat tussen Roemenië (47,5%), Moldowa (30,5%) en Oekraïne (22%) opgedeel is.


Jaipur (Hindi: जयपुर) is die hoofstad en grootste stad van die Indiese deelstaat Rajasthan. Die stad is in die noorde van Indië geleë en is 'n belangrike ekonomiese sentrum. Jaipur het 'n bevolking van 3 210 570 in 2009 gehad en is die tiende grootse stad van Indië. Die historiese binnestad van Jaipur is in 2019 deur Unesco as 'n wêrelderfenisgebied gelys. Jaipur beskik met die Sawai Mansingh-stadion oor 'n toetskrieketstadion. In die stad speel die Indiese nasionale krieketspan van sy tuiswedstryde. Op die Sawai Mansingh-stadion is onder andere wedstryde tydens die krieketwêreldbekertoernooie in 1987 en 1996, asook die Kampioentrofee 2006, aangebied. Lys van Wêrelderfenisgebiede Wikimedia Commons het meer media in die kategorie Jaipur. (en) Toerisme-inligting oor Jaipur op Wikivoyage (en) (hi) Amptelike webwerf Geargiveer 22 April 2016 op Wayback Machine (en) (fr) Amptelike Unesco-bladsy (en) "Jaipur". Encyclopædia Britannica. Besoek op 16 Desember 2021.    Hierdie Indië-verwante artikel is 'n saadjie. U kan wikipedia help deur dit uit te brei.


Clemens I was die vierde pous van die Rooms-Katolieke Kerk en die opvolger van Pous Anacletus I. Sy pontifikaat was volgens die amptelike pouslys van die Vatikaan van 76–81. (Volgens Irenaeus van 92 tot 101). Volgens Tertullianus was hy die direkte opvolger van die apostel Petrus en was Pous Linus en Pous Anacletus I Clemens se opvolgers. Dit is egter ook moontlik dat Clemens saam met Linus en Anacletus lid was van die raad van ouderlinge van die gemeente van Rome. Tydens sy ampstermyn is die vormsel (of konfirmasie) ingevoer. Hy is opgevolg deur Pous Evaristus. Volgens die christelike skrywers Origenes en Hieronimus van Stridon is pous Clemens I dieselfde as die Clemens wat deur Paulus in Filippense 4:3 genoem word. “Ja, ek vra jou ook, getroue medewerker, wees hierdie vroue behulpsaam. Hulle het saam met my die stryd gevoer in diens van die evangelie, net soos Clemens ook en my ander medewerkers, wie se name in die boek van die lewe staan.” Pous Clemens het twee briewe aan die Korintiërs geskrywe. Die eerste een is gepubliseer deur Patrick Junius van Oxford, gebaseer op 'n manuskrip uit die biblioteek van die Engelse koningshuis.


Ikone (afgelei van die Griekse εικόνα, ikóna, "beeld", "afbeelding") is gewyde kultus- of heiligebeelde in die Oostelike Kerke van die Christendom, veral in die Ortodokse Kerke van die Bisantynse Rite en kan as een van die mees karakteristieke kenmerke van dié kerke beskou word. Ikone speel daarnaas 'n sentrale rol in die Bisantynse kuns. Ikone word ook in die kultus van die Oosters-Ortodokse Kerke, soos byvoorbeeld die Koptiese Kerk of die Armeense Apostoliese Kerk vereer, maar nie in die Assiriese Kerk nie. Koptiese ikone toon invloede van die Oud-Egiptiese kuns. Ikone word gewoonlik op hout geskilder en het Christus, Maria met die Christuskind, heiliges of Bybelverhale as sentrale motiewe, maar hulle teologiese en spirituele betekenis strek verder as dié van 'n gewone kunswerk of 'n versiering. Ikone help die gelowige aanskouer om 'n eksistensiële verbintenis met die afgebeeldes en sodoende ook met God te bereik. Die oorspronge van ikonografie gaan terug na die 4de eeu. Die Ortodokse ikoneskilderkuns het vanuit die Bisantynse Ryk na Suid-Italië, Armenië en Rusland uitgebrei. Die oudste ikone, wat bewaar gebly het, dateer uit die 6de eeu.


'n Bosluis is 'n klein uitwendige parasiet wat tot die superfamilie Ixodoidea behoort. Hulle is verwant aan spinnekoppe en behoort saam met hulle tot die klas Arachnida. Bosluise lewe van die bloed van gewerwelde diere: hulle byt vas aan die vel van 'n mens of huid van 'n dier deur hulle haakvormige tande waar hulle dan ure of selfs dae van hul gasheer se bloed kan drink. Hulle kan ook verskeie ernstige siektes soos tifuskoors, loopgraafkoors, Rocky Mountain-koors, vlektifus en Lyme-siekte oordra. 'n Bosluis se byt is meestal nie pynlik nie, trouens, mens voel dit gewoonlik glad nie en sal slegs bewus wees van 'n bosluis wanneer dit op die vel raakgesien word. Verskeie soogdiere, reptiele en voëls is dikwels die teiken van bosluise. 'n Wyfie kan meer as 20 000 eiers op 'n slag lê nadat sy haar vol bloed gedrink het. Indien 'n bosluis met die vingers afgetrek word, is daar 'n gevaar dat ('n gedeelte van) die kop in die wond kan agterbly.


Die Kia Carens is 'n kompakte MPV wat sedert 1999 deur die Suid-Koreaanse vervaardiger Kia Motors in verskeie lande (sien regs) gebou word. "Группа компаний Автотор :: Автомобили KIA" (in Russies). Avtotor.ru. Geargiveer vanaf die oorspronklike op 30 November 2016. Besoek op 9 Oktober 2010. http://m.appledaily.com.tw/appledaily/article/finance/20131128/35468356/


Die Nissan Patrol is 'n reeks van groot viertrekvoertuie, sedert 1951 deur Nissan in Japan vervaardig. Die Patrol word oor die algemeen beskou as 'n taai en bruikbare 4×4 in Australië en Nieu-Seeland, die Midde-Ooste, Latyns-Amerika, Afrika, Europa, Japan en die Karibiese Eilande, waar dit direk meeding teen die Toyota Highlander in meeste markte. Die Patrol is beskikbaar as óf 'n kort asafstand (SWB) driedeur of 'n lang-asafstand (LWB) vyfdeur onderstel. Die LWB weergawe is ook beskikbaar in die nuts- en kajuitonderstel variante langs die stasiewa. Tussen 1988 en 1994 het Ford Australië die Nissan Patrol as die Ford Maverick bemark. "Nissan Patrol 2012 manual-gearbox model now in UAE. Drive Arabia: Dubai/Abu Dhabi, UAE, Saudi, Bahrain, Qatar, Kuwait & Oman" (in Engels). Drive Arabia. 12 Desember 2011. Geargiveer vanaf die oorspronklike op 9 Oktober 2019. Besoek op 22 April 2012.


Dave Bautista (gebore 18 Januarie 1969) is 'n Amerikaanse akteur en vervaardiger. Hy is bekend vir sy rolle in die rolprente Guardians of the Galaxy (2014), Guardians of the Galaxy Vol. 2 (2017), Blade Runner 2049 (2017), en Avengers: Infinity War (2018). 2008: Why We Train 2008: WWE Summerslam: The Complete Anthology, Vol. 4 2011: House of the Rising Sun 2014: Guardians of the Galaxy 2014: Best of Raw After the Show 2015: Heist 2016: Kickboxer: Vengeance 2016: Marauders 2016: Enter The Warriors Gate 2017: Guardians of the Galaxy Vol. 2 2017: Blade Runner 2049 2017: Bushwick 2018: Avengers: Infinity War 2018: Final Score 2018: Hotel Artemis 2018: Escape Plan 2: Hades 2018: Master Z: Ip Man Legacy 2019: Stuber Groove Tails Escape Plan 3: Devil's Station Eternal Warrior Untitled Dave Bautista Project Dogtown 2004: 10 Things Every Guy Should Experience 2006: WWE Saturday Night's Main Event 2011: 1st Look 2012: IC Places Hollywood 2014: WWE Rivalries 2014: The Victoria to Uyen Show 2017: The Oh My Disney Show 2005: The Smackdown!


Die R61 is ’n provinsiale roete in Suid-Afrika wat Beaufort-Wes met Port Shepstone verbind via Graaff-Reinet, Komani (voorheen Queenstown ), Mthatha en Port Edward. Die R61 is medebeskryf met die N9-nasionale pad vir 103 kilometer van Aberdeen deur Graaff-Reinet na Bethesdaweg, en met die N6-nasionale pad vir 18 kilometer suid van Komani. Vanaf 2018 is daar planne gesmee om dele van die ooste gedeelte van die R61, vanaf die kruising met die N2-nasionale pad in Port Shepstone tot en met die N2-aansluiting in Mthatha, aan die N2 Nasionale Roete oor te dra. Daar word beplan om dit in 2024 te voltooi en daar sal twee tolhekke op die roete wees. Alhoewel dit die grootste deel van die R61-roete in die voormalige Transkei sal oorneem, sal hierdie nuwe Wildekus-hoofweg die N2 op sommige plekke verlê. Die Wildekus-hoofweg sal 'n korter en meer direkte roete vanaf Lusikisiki na Port Edward bied, terwyl die huidige R61 deur Flagstaff en Bizana op die roete tussen die twee dorpe behoue sal bly. Lys van provinsiale roetes in Suid-Afrika (en) Falkner, John (1 Mei 2012).


Die Noordsee is 'n epikontinentale see in die noordweste van Europa. Dit is gevorm deur die styging van die seespieël aan die einde van die ystydperk vanaf 10 000 v.C. Die diepste gebied, by die Noorse kus, is ongeveer 700 meter diep, terwyl die gemiddelde diepte 95 meter beloop. Die see is deel van die Atlantiese Oseaan en grens aan Groot-Brittanje, die Faroëreilande, Noorweë, Denemarke, Duitsland, Nederland, België en Frankryk. Sowat 80 miljoen mense woon in 'n radius van 150 kilometer rondom die kuslyn, en die Noorsee speel al eeue lank 'n belangrike rol as handelsroete vir die internasionale skeepvaart en Europa se toegang tot sy oorsese markte. Die suidelike Noordsee met die Engelse Kanaal is die besigste skeepsroete ter wêreld. Die grootste deel van Europa se olie- en gasreserwes is in die Noordsee en word sedert die 1970's ontgin. Hierdie is die grootste ontginningsarea in die wêreld wat nie deel van OPUL is nie. Die meeste van die reserwes lê onder water wat aan die Verenigde Koninkryk en Noorweë behoort, met kleiner reserwes in die waters van Denemarke, Nederland en Duitsland.


Benjamin Franklin (17 Januarie 1705 - 17 April 1790) was een van die grondleggers van die Verenigde State van Amerika. Franklin was 'n bekende veelweter: 'n vooraanstaande skrywer, drukker, satirikus, politieke teoretikus, politikus, wetenskaplike, uitvinder, aktivis, staatsman, soldaat en diplomaat. As wetenskaplike het sy uitvindings en teorieë rakende elektrisiteit 'n groot bydrae tot die Amerikaanse Verligting en die geskiedenis van fisika gelewer. Hy het ook die weerligafleier, bifokale brille, die Franklin-oond, 'n afstandsmeter vir waens en 'n glasharmonika uitgevind. Hy het die eerste openbare biblioteek in Amerika gestig en die eerste brandweerstasie in Pennsilvanië. Hy was 'n vroeë voorstander van die vereniging van die Amerikaanse kolonies en het, as 'n politieke skrywer en aktivis, die idee van 'n Amerikaanse nasie ondersteun. Tydens die Amerikaanse Revolusie het hy as diplomaat gedien en het hy die Franse alliansie verseker, wat gehelp het om die onafhanklikheid van die Verenigde State te verwesenlik.


Peter Renaday (gebore 9 Junie 1935) is 'n Amerikaanse akteur. Hy is bekend vir sy rolle in die rolprente Honey I Blew Up the Kid (1992) en The Chronicles of Riddick (2004). 1992: Honey I Blew Up the Kid 2004: The Chronicles of Riddick 1984: Kidd Video 1984: CBS Storybreak 1986: Defenders of the Earth 1987: Teenage Mutant Ninja Turtles 2003: Evil Con Carne 1991: Teenage Mutant Ninja Turtles: The Turtles Awesome Easter Peter Renaday in die Internet-rolprentdatabasis


Die Internasionale Federasie vir Voetbal Assosiasie (Frans: Fédération Internationale de Football Association; Spaans: Federación Internacional de Fútbol Asociación; Duits: Internationaler Verband des Association Fußball), algemeen bekend as FIFA, is die internasionale beheerliggaam vir sokker. Hulle hoofkantoor is in Zürich, Switserland, en die huidige president is Gianni Infantino. FIFA is verantwoordelik vir die organisasie en beheer van die hoof voetbalgeleenthede, onder andere die FIFA Sokker-Wêreldbeker, wat sedert 1930 aangebied word. FIFA het 211 assosiasielede – 18 meer as die Verenigde Nasies. Die amptelike tale is Arabies, Engels, Frans, Duits, Italiaans en Spaans. FIFA het ses konfederasies as lid, naamlik: Asian Football Confederation (AFC) Confédération Africaine de Football (CAF) Confederación Sudamericana de Fútbol (CONMEBOL) Confederation of North and Central American and Caribbean Association Football (CONCACAF) Oceania Football Confederation (OFC) Union of European Football Associations (UEFA) Wikimedia Commons het meer media in die kategorie FIFA. (ar) (de) (en) (es) (fr) (it) FIFA se amptelike webtuiste


Stefanie Scott (gebore 6 Desember 1996) is 'n Amerikaanse aktrise. Sy is bekend vir haar rolle in die rolprente No Strings Attached (2011), Wreck-It Ralph (2012), Jem and the Holograms (2015), en Insidious: Chapter 3 (2015). 2011: No Strings Attached 2012: Wreck-It Ralph 2015: Jem and the Holograms 2015: Insidious: Chapter 3 2015: Caught 2018: Good Girls Get High Mary 2011: A.N.T. Farm 2014: Red Zone 2013: Before You Exit: I Like That 2015: Hayley Kiyoko: Girls Like Girls Stefanie Scott in die Internet-rolprentdatabasis Stefanie Scott op Twitter Stefanie Scott op Facebook Stefanie Scott op Instagram


Blija (Wes-Fries: Blije) is 'n dorp in die Nederlandse provinsie Friesland. Die dorp lê noordwes van Dokkum. Dit ressorteer onder die munisipaliteit Noardeast-Fryslân. 1954 – 1228 1959 – 1184 1964 – 1103 1969 – 1028 1974 – 1065 2005 – ± 850 2008 – 870 2014 – 839 Die Nikolaaskerk Hoofstraat 3 Voorstraat 26 Watze Cuperus (1891–1966), Friese skrywer en joernalis Wikimedia Commons het meer media in die kategorie Blija. Hierdie artikel is ’n saadjie. Voel vry om Wikipedia te help deur dit uit te brei.


Ruimtependeltuig Discovery (NASA kenteken: OV-103) was 'n NASA-ruimtependeltuig en is vir die eerste keer gevlieg op 30 Augustus 1984, Discovery was die derde operasionele ruimtependeltuig (uitgesluit toets ruimtependeltuig Enterprise). Die ruimtependeltuig was lank operasioneel en het beide navorsing sowel as sendings vir monteerwerk aan die Internasionale Ruimtestasie voltooi. Die naam van hierdie tuig kom van die skip HMS Discovery wat ontdekkingsreisiger James Cook op sy derde en laaste groot vaart vergesel het. 39 vlugte in totaal Ruimtependeltuig Ruimtependeltuig Boeran Ruimtependeltuig Challenger Ruimtependeltuig Enterprise Ruimtependeltuig Columbia Ruimtependeltuig Atlantis Ruimtependeltuig Endeavour Ruimtetuie Ruimtependeltuig Discovery (OV-103)